short: ordinaziun da stipendis

abbreviation: OStip

pdf_content: 450.250 - Ordinaziun tar la lescha davart las contribuziuns da scolaziun (ordinaziun da stipendis, OStip)    450.250   Ordinaziun tar la lescha davart las contribuziuns da  scolaziun (ordinaziun da stipendis, OStip)  dals 19-06-2007 (versiun dals 01-07-2020)  sa basond sin l'art. 45 al. 1 da la constituziun chantunala1) e sin l'art. 23 da la lescha  davart las contribuziuns da scolaziun (lescha da stipendis, LStip) dals 5 da december  20062)  relaschada da la regenza ils 19 da zercladur 2007  1. Disposiziuns generalas  Art.  1 Durada dal dretg da survegnir contribuziuns 1 Tar scolaziuns da plirs onns cumpiglia il dretg da survegnir contribuziuns la durada  ordinaria da la scolaziun plus dus semesters. Il cumenzament d'in onn da scolaziun è  mintgamai  l'emprim  di  dal  mais.  Sche  la  scolaziun  vegn  interrutta,  na  vegnan  pajadas naginas contribuziuns da scolaziun durant quest temp. 2 La  durada  dal  dretg  da  survegnir  contribuziuns  po  vegnir  prolungada  excepziunalmain en spezial en cas da malsogna, d'accident u da gravidanza.  Art.  2 Ulteriuras persunas cun dretg da survegnir contribuziuns 1 Ultra  da  las  persunas  cun  dretg  da  survegnir  contribuziuns  che  vegnan  menziunadas en la lescha da stipendis pon contribuziuns da scolaziun vegnir pajadas   excepziunalmain a persunas che cumenzan cun ina scolaziun, suenter ch'ellas han  cumplenì 40 onns, las qualas n'han naginas qualificaziuns professiunalas e per las  qualas in progress economic n'è betg garantì senza scolaziun. * 2 Sch'i  dat  –  en  connex  cun  il  domicil  tenor  il  dretg  da  stipendis  –  differenzas   interchantunalas u internaziunalas concernent la cumpetenza chantunala, decida il  servetsch per stipendis davart il dretg da survegnir contribuziuns. *  1) DG 110.100 2) DG 450.200  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/450.200/rm   450.250    3 Sch'il  progress  economic  n'è  betg  garantì  e  sch'igl  èn  avant  maun  relaziuns  spezialas, decida il post spezialisà davart il dretg da survegnir contribuziuns en cas  da persunas estras che n'adempleschan betg il status da dimora che vegn premess da  la lescha e che n'han nagina emprima qualificaziun professiunala. *  Art.  3 Midada da la scolaziun 1 Sch'ina scolaziun vegn midada avant la fin dal segund onn da scolaziun, perquai  che  la  scolaziun  na  correspunda  betg  a  las  abilitads  ed  a  las  preferenzas  da  la  stipendiata u dal stipendiat, vegnan pajadas contribuziuns er per la scolaziun che   vegn cumenzada da nov. 2 Sche la scolaziun vegn midada suenter il segund onn da scolaziun, vegnan pajadas   contribuziuns da scolaziun, ma il temp, per il qual contribuziuns da scolaziun èn gia  vegnidas concedidas, minus dus onns, vegn quintada tar la durada ordinaria da la   scolaziun. Il temp vegn quintà il mument ch'i vegn cumenzà cun la nova scolaziun. 3 Sche  la  scolaziun  vegn midada  ina  segunda  giada,  han  ins  mo pli  il  dretg  da  survegnir emprests da daners per la scolaziun che vegn cumenzada da nov. Il dretg   da puspè survegnir stipendis exista pir, sch'ina scolaziun è vegnida terminada cun  success. 4 Sch'ina scolaziun vegn midada pervia da malsogna, pervia d'accident u pervia da  gravidanza, han ins il dretg da survegnir contribuziuns per la scolaziun che vegn  cumenzada da nov.  Art.  4 Renconuschientscha ed abgiudicaziun da scolaziuns 1 Per ils curs intensivs da tudestg al Plantahof a Landquart pon vegnir concedidas  contribuziuns da scolaziun a persunas che han terminà il temp da scola obligatoric. * 2 Per scolar spiritualas e spirituals che n'appartegnan betg a la direcziun religiusa  d'ina baselgia chantunala u d'ina communitad religiusa che vegn renconuschida dal  chantun  Grischun tenor  il  dretg  public  po  la  regenza  conceder  contribuziuns  da  scolaziun. 3 Il dretg da survegnir ina contribuziun per frequentar ina scola media a l'exteriur è  dà, sche las suandantas premissas èn ademplidas en moda cumulativa: * a) la persuna en scolaziun ha fatg cun success l'examen d'admissiun per ina scola   media dal Grischun e frequenta silsuenter ina scola media a l'exteriur u mida  durant la scolaziun en ina scola media svizra ad ina scola media a l'exteriur; en  quest  connex ston las  disposiziuns da promoziun da la  scola  media  svizra  esser ademplidas;  b) l'attestat da maturitad ester è renconuschì dal post d'admissiun per l'access ad  ina scola auta svizra.  Art.  4a * Prestaziun da servetschs per terzas persunas 1 Il departament po reglar cun terzas persunas ch'il post spezialisà surpiglia – cunter  indemnisaziun – incumbensas per ellas en il rom da ses champ d'incumbensas.  2       450.250   2. Stipendis  2.1. EN GENERAL  Art.  5 Inoltraziun da la dumonda 1 Las dumondas ston vegnir inoltradas entaifer 3 mais suenter il cumenzament da la  scolaziun respectivamain da l'onn da scola. 2 A  la  dumonda  ston  vegnir  agiuntads  ils  documents  ch'èn  necessaris  per  il  tractament  material  da  la  dumonda,  en  spezial  las  decisiuns  da  taxaziun  las  pli   actualas da las autoritads da taglia. 3 Sche dumondas vegnan inoltradas memia tard, pon stipendis vegnir pajads mo anc  per la perioda a partir da l'inoltraziun fin a la fin da l'onn da scolaziun. En quests cas  vegni arrundà giu sin mais entirs. Il temp, per il qual i pon vegnir pajads stipendis,  sto importar almain 3 mais. En cas motivads po il post spezialisà divergiar da questa   regla. *  Art.  6 Scolaziuns supplementaras 1 Stipendis vegnan pajads mo, sche la nova scolaziun supplementara maina ad in  diplom pli aut betg equivalent. Per ina nova scolaziun equivalenta na vegnan pajads  nagins  stipendis,  e  quai  er  betg,  sch'i  n'èn  vegnids  retratgs  nagins  stipendis  per   l'emprima scolaziun. 2 Sco  excepziun  pon  vegnir  pajads  stipendis  per  ina  suletta  nova  scolaziun  supplementara equivalenta, sche: a) i  vegn premess tar  la  nova scolaziun ch'ina scolaziun equivalenta  saja  gia    vegnida absolvida; b) i vegn premessa ina vegliadetgna minimala; c) i vegn absolvì in emprendissadi supplementar che pussibilitescha da pratitgar   la professiun en moda pli vasta en la medema branscha; d) i vegn absolvì in segund emprendissadi, e per l'emprim emprendissadi n'eran   vegnids retratgs nagins stipendis.  Art.  7 Semester u onn da barat 1 Per in semester u per in onn da barat che vegn absolvì a l'exteriur pon vegnir pajads  stipendis, sche quest onn vegn renconuschì da la scola svizra e sch'el vegn quintà da  quella per la prestaziun da scolaziun che sto vegnir furnida.  Art.  8 Praticums 1 Per  praticums  durant  la  scolaziun  pon  vegnir  pajads  stipendis.  In'eventuala  indemnisaziun  da  quest  praticum  vegn  quintada  sco  il  salari  d'emprendista  u  d'emprendist.   3     450.250    Art.  9 * Curs da lingua 1 Per curs da lingua pon vegnir concedids stipendis, sche l'absolventa u l'absolvent  ha terminà in'emprima scolaziun e  sche l'instrucziun ad ina scola  dal  di  ha lieu  cuntinuadamain durant almain 16 emnas en il territori linguistic correspundent.  2.2. CUSTS IMPUTABELS PER ONN  Art.  10 Daners da scola e da studi pli auts 1 In daner da scola e da studi tranter 1500 francs e maximalmain 9200 francs vegn   quintà, sche: a) la scolaziun vegn purschida en il chantun u vegn sustegnida cun contribuziuns   chantunalas.  Sche  la  scolaziun  vegn purschida  da  pliras  instituziuns,  vegn  quintà il daner da scola pli favuraivel;  b) la scolaziun è reglada en ina cunvegna davart ils daners da scola che vala per   il chantun ed il lieu da scolaziun pretenda in daner da scola e da studi pli aut;  c) i na vegn betg purschida ina scolaziun equivalenta en il chantun Grischun e  quella n'è betg reglada en ina cunvegna davart ils daners da scola che vala per  il chantun.  Art.  11 Meds d'instrucziun, material da scola e taxas 1 Imputabels èn ils custs effectivs, dentant maximalmain: a) 1500 francs per scolas autas e per scolas professiunalas superiuras; b) 900 francs per purschidas da scolaziun a temp cumplain; c) 500  francs per  gimnasis,  per  scolas  medias  professiunalas  e  per  scolas  da   maturitad professiunala suenter l'emprendissadi; d) 400 francs per tut las ulteriuras scolaziuns.  Art.  12 Dunsena ed alloschi 1 Ils suandants custs vegnan quintads: a) * ils custs effectivs fin maximalmain 13 100 francs per «dunsena ed alloschi   ordaifer»;  da  quels  vegnan  quintads  5900  francs  per  la  dunsena  e  maximalmain 7200 francs per l'alloschi;  b) 3000 francs per «dunsena ed alloschi tar il geniturs cun almain 5 gentars per  emna ordaifer»;  c) 2000 francs per «dunsena ed alloschi tar ils geniturs».  4       450.250   2 Per eruir ils custs imputabels per la dunsena e per l'alloschi vegni sa basà sin il   «traject dal domicil dals geniturs fin al lieu da scolaziun» cun resguardar, sche quel è   en il sectur ch'ins pudess cuntanscher sco pendularia u sco pendulari dal di e sch'in  return a chasa per gentar è raschunaivel. L'urari da scolaziun da la persuna che ha il   dretg  da  survegnir  stipendis  sto  vegnir  resguardà.  Per  fugitivas  e  fugitivs  renconuschids e per persunas senza naziunalitad è decisiv il «traject dal domicil da  la  stipendiata  u  dal  stipendiat  fin  al  lieu  da  scolaziun»,  sche  lur  geniturs  na  sa   trategnan betg en Svizra. * 3 Tar persunas che han il dretg da survegnir stipendis e ch'èn maridadas, che vivan en  partenadi  registrà  u  ch'èn responsablas  per  il  mantegniment  d'uffants,  sto  vegnir  quintada  la  tariffa  per  «dunsena  ed  alloschi  ordaifer»,  sch'ellas  mainan  in'atgna  chasada.  Art.  13 Expensas da viadi 1 Sco expensas da viadi vegnan quintadas las expensas las pli favuraivlas per utilisar  ils meds da transport publics, maximalmain dentant ils custs d'in abunament general   da las viafiers federalas svizras (VFF). 2 Per eruir las expensas da viadi è decisiv il «traject dal domicil dals geniturs fin al  lieu da scolaziun»,  per persunas maridadas,  per  persunas che vivan en partenadi   registrà u per persunas che han il dretg da survegnir stipendis plus in'obligaziun da   mantegniment ed in'atgna chasada sco er per fugitivas e fugitivs renconuschids e per   persunas senza naziunalitad, dals quals ils geniturs na sa trategnan betg en Svizra, è   decisiv  il  «traject  dal  domicil  da  la  stipendiata  u  dal  stipendiat  fin  al  lieu  da  scolaziun». * 3 Sch'il lieu da scolaziun sa chatta ordaifer il chantun e sch'i na vegn betg cumprovà  ch'ils meds da transport publics vegnian utilisads, vegn resguardada ina pauschala da  1000 francs per las expensas da viadi.  Art.  14 Vestgadira, assicuranzas, ulteriuras expensas 1 Per vestgadira e per laschiva vegn quintada ina pauschala da 1100 francs. 2 Per l'igiena dal corp, per assicuranzas, per la cultura e per ulteriuras expensas vegn  quintada ina pauschala da: a) 900 francs per persunas che han il dretg da survegnir stipendis e che n'han anc    betg cumplenì 20 onns al cumenzament da l'onn da scolaziun; b) 1900  francs  per  tut  las  ulteriuras  persunas  che  han  il  dretg  da  survegnir    stipendis e per persunas ad universitads u a las scolas politecnicas federalas.  Art.  15 Relaziuns spezialas: 1. persunas che han il dretg da survegnir stipendis e che han uffants  1 Tar  persunas che han il  dretg da survegnir stipendis e che ston procurar  per  il  mantegniment  d'uffants  vegnan  quintads  custs  supplementars  da  viver  da  5000  francs per mintga uffant.   5     450.250    Art.  16 2. frequentaziun da scolas medias extrachantunalas 1 Per eruir ils custs imputabels per frequentar scolas medias extrachantunalas vegni  sa basà sin ils custs che resultan, sch'ina scola media grischuna ch'è situada il pli  datiers  dal  domicil  dals  geniturs  vegn  frequentada,  premess  ch'i  na  vegnia  betg  frequentada ina scola media extrachantunala ch'è situada pli datiers. 2 La scola svizra a Milaun ha – en quai che concerna il dretg da stipendis – il medem  status sco ina scola media grischuna.  2.3. ENTRADAS IMPUTABLAS PER ONN  Art.  17 Agen gudogn e gudogn durant las vacanzas 1 Dal salari d'emprendista u d'emprendist u d'ina autra indemnisaziun contractuala èn  libers 3600 francs per onn. Il gudogn brut che surpassa quest import vegn quintà sco  entrada  tar  la  calculaziun  dals  stipendis.  In  eventual  13avel  salari  mensil  u  ina  gratificaziun na vegn betg quintà. * 2 Tar  persunas che han il  dretg da survegnir  stipendis e  che han a  disposiziun –  pervia da lur scolaziun – passa 5 emnas vacanzas per onn e che na survegnan ni in  salari  d'emprendista  u  d'emprendist  ni  ina  indemnisaziun  tenor  contract,  vegnan  quintads sco gudogn durant las vacanzas: a) 2900 francs per studentas e per students sut 25 onns a partir dal stgalim terziar   sco er per persunas, tar las qualas las prestaziuns finanzialas che pon vegnir  pretendidas da lur geniturs èn limitadas;  b) 1400 francs  per  studentas  e  per  students  sut  25 onns da tut  las  ulteriuras   scolaziuns;  c) 3400 francs per studentas e per students sur 25 onns da tut las scolaziuns. 3 En cas da scolaziuns a temp parzial vegn er l'entrada or da l'activitad da gudogn  resguardada tar la calculaziun. Sche la persuna en dumonda n'ha betg in'activitad da  gudogn, vegn quintada in'entrada giustifitgabla. En quest connex vegn resguardà in  import  liber  che  correspunda  a  la  disposiziun  davart  il  salari  d'emprendista  u  d'emprendist.  Art.  18 Retgav da facultad da la persuna che ha il dretg da survegnir  stipendis  1 La facultad netta da la persuna che ha il dretg da survegnir stipendis è libra fin   15 000 francs. 20 pertschient da la facultad netta da la persuna che ha il dretg da  survegnir stipendis che surpassa l'import liber, vegnan quintads sco entrada.  6       450.250   Art.  19 Entrada da la conjugala u dal conjugal 1 Tar  persunas  che  han  il  dretg  da  survegnir  stipendis  e  ch'èn  maridadas  e  tar   persunas che han il dretg da survegnir stipendis e che vivan en partenadi registrà  vegnan 50 000 francs dal gudogn brut da la partenaria u dal partenari deducids per  ses custs da viver. Quest import vegn augmentà per 5000 francs per mintga uffant.   Sch'il gudogn brut da la partenaria u dal partenari surpassa 50 000 francs plus 5000  francs per mintga uffant, vegn la differenza resguardada cumplainamain sco entrada.  Art.  20 Contribuziun dals geniturs 1. basa da calculaziun  1 Decisivas  èn  l'entrada  dals  geniturs  tenor  la  decisiun  da  taxaziun  per  la  taglia  federala directa e la facultad dals geniturs ch'è decisiva per fixar la tariffa tenor la   decisiun da taxaziun per la taglia chantunala. 2 Sche las decisiuns da taxaziun correspundentas mancan u sche la perioda fiscala  taxada è pli veglia che 2 onns, ston las relaziuns decisivas da la persuna che ha il   dretg da survegnir stipendis vegnir cumprovadas en in'autra moda. 3 Sche las relaziuns d'entrada e da facultad dals geniturs da la persuna che ha il dretg  da survegnir stipendis na vegnan betg cumprovadas,  vegn resguardada in'entrada  suttamessa a la taglia presumtiva d'almain 70 000 francs per mintga genitur che na  vegn betg cumprovà. 4 Tar ils suandants motivs cumprovabels ston vegnir resguardadas mo las relaziuns  d'entrada e da facultad d'in genitur u – sch'il contact cun omadus geniturs manca dal   tuttafatg – na ston quellas relaziuns insumma betg vegnir resguardadas: a) la persuna petenta è cumprovadamain periclitada da vegnir violada, sch'ella   contactescha il genitur u ils geniturs che han in'obligaziun da mantegniment; b) in genitur che ha in'obligaziun da mantegniment è domicilià a l'exteriur ed i   n'exista cumprovadamain nagin contact; c) la mamma n'ha betg communitgà tgi che saja il bab, cur che la persuna che ha   il dretg da survegnir stipendis è naschida; d) la  dimora  d'in  genitur  che  ha  in'obligaziun  da  mantegniment  n'è   cumprovadamain betg enconuschenta; e) en il pajais da domicil dals geniturs u d'in genitur na datti betg in sistem reglà   per taxar l'entrada e la facultad. 5 Sche  las  entradas  totalas  sa  midan  considerablamain,  pon  ins  sa  basar  sin  las  relaziuns actualas. Sco midada considerabla vegnan premess almain 20 pertschient.   Sche  questa  situaziun  daventa  realitad,  po  la  disposiziun  correspundenta  vegnir  revedida sin dumonda. 6 Sche  las  entradas  e  las  facultads  decisivas  na  mussan  betg  la  capacitad  da  prestaziun dals geniturs, pon – en spezial tar immobiglias privatas, en las qualas ils   geniturs  na  vivan  betg  permanentamain  sezs,  tar  prestaziuns  da  las  assicuranzas  socialas e tar taxaziuns d'uffizi – l'entrada decisiva e la facultad vegnir curregidas  correspundentamain. *   7     450.250    Art.  21 2. geniturs separads, divorziads u remaridads 1 Sch'ils  geniturs  èn  separads  u  divorziads,  èn  decisivas  las  cifras  da  taglia  dal  genitur  che  na  paja  betg  aliments  per  la  persuna  che  ha  il  dretg  da  survegnir  stipendis. 2 En  cas  da  remaridaglia  dals  geniturs  ston  vegnir  resguardadas  las  entradas  decisivas e las facultads decisivas dals geniturs. L'entrada ch'è mintgamai decisiva   vegn eruida or da la proporziun da las entradas bruttas d'in genitur sco er da ses  conjugal.  L'entrada  e  la  facultad  dal  conjugal  betg  geniturial  na  vegnan  betg  resguardadas per calcular la contribuziun che po vegnir pretendida dals geniturs.  Art.  22 3. calculaziun da l'import da basa 1 La  facultad  decisiva  dals  geniturs  è  libra  fin  190 000  francs.  La  facultad  che  surpassa  quest  import  vegn  quintada  a  6  pertschient  tar  l'entrada  decisiva  dals   geniturs. 2 L'entrada decisiva e la part da la facultad decisiva che vegn adida a quella furman  l'import da basa. L'import da basa vegn arrundà giu sin ils proxims 1000 francs. 3 Sch'i  na  vegnan  pajads  nagins  aliments  u  sche  quels  na  vegnan  betg  pajads  anticipadamain tras l'autoritad sociala, vegnan las facultads decisivas dad omadus  geniturs cumuladas cumplainamain, convertidas a la part da la facultad decisiva che  sto vegnir resguardada ed adidas a la summa da las entradas decisivas dad omadus   geniturs. Dus terzs da la summa che resulta vegnan resguardads sco import da basa  per far la conversiun a la contribuziun dals geniturs. 4 Tut las rentas e tut  ils  aliments che vegnan pajads sco er tut  ils  aliments ch'èn   vegnids pajads anticipadamain a la persuna che ha il dretg da survegnir stipendis ed   a  ses  fragliuns  vegnan  adids  a  l'entrada  decisiva,  uschenavant  ch'els  n'èn  betg  cuntegnids en questa entrada.  Art.  23 Contribuziun che po vegnir pretendida dals geniturs 1 Da  l'import  da  basa  calculà  resorta  la  suandanta  contribuziun  che  po  vegnir  pretendida dals geniturs: a) 0 francs per ils emprims 24 000 francs; b) 100 francs per mintga ulteriurs 1000 francs fin e cun 30 000 francs; c) 200 francs per mintga ulteriurs 1000 francs fin e cun 52 000 francs; d) 300 francs per mintga ulteriurs 1000 francs fin e cun 74 000 francs; e) 400 francs per mintga ulteriurs 1000 francs fin e cun 80 000 francs; f) 500 francs per mintga ulteriurs 1000 francs. 2 Sch'ina contribuziun dals geniturs reducida sto vegnir resguardada tenor la lescha  da stipendis, vegn l'import da basa, ch'è vegnì calculà, reducì per 60 000 francs.  8       450.250   Art.  24 Repartiziun da la contribuziun dals geniturs 1 La persuna che ha il dretg da survegnir stipendis sco er ils fragliuns che sa chattan   en ina scolaziun postobligatorica, survegnan las medemas parts da la contribuziun  che po vegnir pretendida dals geniturs. Fragliuns che frequentan scolaziuns a temp  parzial vegnan integrads en la repartiziun da la contribuziun dals geniturs mo, sche  l'entrada  brutta  mensila  na  surpassa  betg  2000  francs.  Curs  da  lingua  vegnan  resguardads, sche la scolaziun dura almain 16 emnas. * 2 Tar  studentas  e  tar  students  da  famiglias  cun  quatter  uffants  u  dapli  vegn  la  contribuziun dals geniturs, ch'è vegnida calculada per mintga uffant, reducida per   2000 francs,  sche almain quatter uffants n'han betg anc terminà il  temp da scola   obligatoric u sa chattan en ina scolaziun postobligatorica. 3 La part da la contribuziun che po vegnir pretendida dals geniturs vegn deducida  dals custs imputabels per onn suenter avair deducì las autras entradas imputablas.  2.4. CALCULAZIUN E PAJAMENT  Art.  25 Princip 1 Il stipendi per onn resulta da la differenza tranter ils «custs imputabels per onn» e   las «entradas imputablas per onn». 2 L'import da stipendis per onn vegn arrundà si respectivamain giu sin ils proxims  100 francs. 3 Tar dumondas per ina durada da main che 12 mais vegn l'import da stipendis per  onn reducì proporziunalmain ed arrundà si respectivamain giu sin ils proxims 100  francs.  Art.  26 Stipendi minimal 1 Stipendis per 12 mais u damain na vegnan betg pajads, sch'els importan main che   600 francs, suenter ch'els èn vegnids arrundads.  Art.  27 Adattaziun dal stipendi maximal 1 Sch'i  ston vegnir resguardads daners da scola e da studi pli  auts,  s'augmenta il  stipendi maximal en la dimensiun da la differenza correspundenta.  Art.  28 Limita maximala da las entradas 1 Ils stipendis dal chantun e da la confederaziun, ils stipendis da terzas persunas e las  ulteriuras entradas na dastgan betg surpassar 28 000 francs. * 2 Sche petentas e sche petents pajan daners da scola e da studi ch'èn pli auts che   1500 francs, s'augmenta la limita en la dimensiun da la differenza correspundenta. 3 Per persunas che ston procurar per il mantegniment d'uffants s'augmenta la limita   per 5000 francs per mintga uffant.   9     450.250    Art.  29 Pajament e restituziun 1 In stipendi vegn per regla pajà duas giadas per onn tras il post spezialisà. 2 Sche la contribuziun da scolaziun na po betg vegnir concedida definitivamain, po  vegnir  pajada  la  mesadad  da  la  contribuziun  da  scolaziun  ch'è  vegnida  fixada  provisoricamain. En cas da direzza po vegnir desistì da pretender enavos stipendis   ch'èn vegnids pajads provisoricamain da memia. 3 Sche  stipendis  vegnan  pretendids  enavos,  vegnì  renunzià  d'imputar  tschains  e  tschains da retard.  Art.  30 * Stipendi pli aut 1 En  cas  da  custs  da  scolaziun  extraordinariamain  auts  u  en  cas  d'ina  chargia  extraordinariamain gronda tras la scolaziun po il departament decider en il cas singul  davart l'autezza dal stipendi.  3. Emprests da daners  3.1. EN GENERAL  Art.  31 Circul da persunas 1 A persunas  che  fan  ina  segunda  scolaziun  u  ina  furmaziun  supplementara  pon  vegnir concedids emprests da daners. 2 A persunas che fan in'emprima scolaziun sin il stgalim terziar pon vegnir concedids  emprests da daners en l'ultim onn da scolaziun. 3 A persunas che fan in'emprima scolaziun sin il  stgalim secundar  II  pon vegnir  concedids excepziunalmain emprests da daners en l'ultim onn da scolaziun.  Art.  32 * Maiorennitad 1 Emprests da daners vegnan concedids mo a persunas maiorennas en scolaziun.  Art.  33 Inoltraziun da la dumonda 1 Dumondas d'emprests da daners pon vegnir inoltradas suenter il cumenzament da  la scolaziun e durant tut la scolaziun.  10       450.250   3.2. CALCULAZIUN E PAJAMENT  Art.  34 Concessiun d'emprests da daners 1. basa  1 Emprests  da  daners  vegnan  concedids  per  mintga  onn  da  scolaziun  en  moda  separada. 2 Sco basa da decisiun  per  conceder  emprests  da daners  servan  tranter  auter  las  relaziuns actualas d'entrada e da facultad da la persuna petenta e da ses geniturs sco  er ils custs presumtivs da scolaziun e da viver.  Art.  35 2. limitas maximalas per las entradas e per las facultads dals geniturs 1 Il  total  da las entradas dals  geniturs  tenor  la decisiun da taxaziun per  la  taglia  federala directa e tut  lur facultad netta  na dastgan betg surpassar las suandantas   limitas maximalas: * a) total da las contribuziuns: 180 000 francs; b) facultad netta: 500 000 francs. Ulteriuras obligaziuns da sustegn pon vegnir resguardadas correspundentamain. 2 Sche  las  entradas  e  las  facultads  decisivas  na  mussan  betg  la  capacitad  da  prestaziun dals geniturs, pon – en spezial tar immobiglias privatas, en las qualas ils   geniturs  na  vivan  betg  permanentamain  sezs,  tar  prestaziuns  da  las  assicuranzas  socialas e tar taxaziuns d'uffizi – l'entrada decisiva e la facultad vegnir curregidas  correspundentamain. * 3 La summa d'emprests da daners e da stipendis na dastga betg surpassar per onn la  limita maximala per entradas ch'è decisiva per conceder stipendis. *  Art.  36 Tariffas maximalas 1 Per persunas che survegnan stipendis po vegnir concedì in emprest da daners da  maximalmain 10 000 francs per mintga onn da scolaziun. 2 Per  tut  las  ulteriuras  persunas  po  vegnir  concedì  in  emprest  da  daners  da  maximalmain 15 000 francs per mintga onn da scolaziun. 3 Totalmain po vegnir concedì in emprest da daners da maximalmain 60 000 francs  per persuna.  Art.  37 Pajament 1 Emprests da daners vegnan pajads sin dumonda suenter la conclusiun dal contract,  il pli baud dentant il cumenzament da la scolaziun. 2 Emprests da daners scadan,  sch'els na vegnan betg retratgs fin la finiziun da la   scolaziun.   11     450.250    3.3. REMBURSAMENT  Art.  38 Rembursament 1 Emprests da daners ston vegnir rembursads en ratas annualas. 2 Suenter la terminaziun da la scolaziun ston vegnir pajadas las suandantas ratas en  pertschients da l'emprest da daners ch'è vegnì concedì: a) 2 pertschient l'emprim onn; b) 6 pertschient il segund onn; c) 6 pertschient il terz onn; d) 8 pertschient il quart onn; e) 8 pertschient il tschintgavel onn. Suenter sto il debit restant vegnir rembursà entaifer 7 onns en enclegientscha cun il   post spezialisà e sin basa d'in plan da rembursament.  Art.  39 Relasch 1 Sin dumonda po la regenza relaschar il rest dal debit d'emprest ad emprestantas ed   ad emprestants, suenter che quellas e che quels han terminà lur scolaziun, sch'ellas e   sch'els  han  pajà  taglias  en il  chantun Grischun durant  almain  5  onns  suenter  la  terminaziun da la scolaziun e sch'ils rembursaments prescrits èn vegnids fatgs.  Art.  40 Interrupziun definitiva 1 Sche la scolaziun vegn smessa, ston vegnir restituids ils emprests da daners ch'èn  gia vegnids pajads per la part da la scolaziun che na vegn betg pli frequentada, e  quai entaifer 1 onn suenter che la scolaziun è vegnida smessa. En cas motivads pon  vegnir fixadas autras modalitads da rembursament.  4. Disposiziuns finalas  Art.  41 Disposiziuns transitoricas 1 Contribuziuns  da  scolaziun  per  semesters  che  han  cumenzà  avant  ils  15  da  zercladur 2007 suttastattan al dretg vertent. 2 Scolaziuns,  cun  las  qualas  igl  è  vegnì  cumenzà  avant  che  la  nova  lescha  da  stipendis è entrada en vigur e per las qualas igl èn vegnids concedids stipendis en il   senn da la regulaziun excepziunala per scolaziuns supplementaras equivalentas, pon  vegnir sustegnidas cun stipendis per il rest dal temp da scolaziun.  Art.  42 Adattaziun a la chareschia 1 Las tariffas correspundan al stadi da l'index naziunal dals pretschs da consum da  100,5 puncts (index da basa dal december 2005).  12       450.250   Art.  43 Aboliziun dal dretg vertent 1 Per il termin che questa ordinaziun entra en vigur vegnan abolids ils relaschs qua  sutvart: a) reglament per ils stipendis per la scolaziun professiunala e supplementara dals   9 da settember 19741) (DG 450.300); b) directivas per il pajament da stipendis dals 18 d'october 20042) (DG 450.350); c) reglament per il pajament da contribuziuns or dal fond Christian Schmid dals   19 da zercladur 19783) (DG 450.360).  Art.  44 Entrada en vigur 1 Questa ordinaziun entra en vigur per il cumenzament da l'onn da scola 2007/08.  1) CUL 1974, 595; CUL 1998, 4220; CUL 2004, FUC 3586 e CUL 2006, FUC 373 2) CUL 2004, FUC 3587; CUL 2006, FUC 374 3) CUL 1978, 315; CUL 1998, 4224   13     450.250    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-06-2007 01-08-2007 relasch emprima versiun - 20-10-2008 01-01-2009 Art. 2 al. 1 midada - 20-10-2008 01-01-2009 Art. 2 al. 3 integraziun - 20-10-2008 01-01-2009 Art. 4a integraziun - 20-10-2008 01-01-2009 Art. 5 al. 3 midada - 20-10-2008 01-01-2009 Art. 30 revisiun totala - 11-12-2012 01-01-2013 Art. 32 revisiun totala - 25-06-2013 01-08-2013 Art. 2 al. 2 midada - 25-06-2013 01-08-2013 Art. 4 al. 3 integraziun - 25-06-2013 01-08-2013 Art. 9 revisiun totala - 25-06-2013 01-08-2013 Art. 20 al. 6 integraziun - 25-06-2013 01-08-2013 Art. 24 al. 1 midada - 25-06-2013 01-08-2013 Art. 35 al. 1 midada - 25-06-2013 01-08-2013 Art. 35 al. 2 midada - 25-06-2013 01-08-2013 Art. 35 al. 3 integraziun - 06-06-2017 09-06-2017 Art. 12 al. 2 midada 2017-021 06-06-2017 09-06-2017 Art. 13 al. 2 midada 2017-021 27-02-2018 01-03-2018 Art. 4 al. 1 midada 2018-004 02-07-2019 01-07-2020 Art. 12 al. 1, a) midada 2019-011 02-07-2019 01-07-2020 Art. 17 al. 1 midada 2019-011 02-07-2019 01-07-2020 Art. 28 al. 1 midada 2019-011  14       450.250   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-06-2007 01-08-2007 emprima versiun - Art. 2 al. 1 20-10-2008 01-01-2009 midada - Art. 2 al. 2 25-06-2013 01-08-2013 midada - Art. 2 al. 3 20-10-2008 01-01-2009 integraziun - Art. 4 al. 1 27-02-2018 01-03-2018 midada 2018-004 Art. 4 al. 3 25-06-2013 01-08-2013 integraziun - Art. 4a 20-10-2008 01-01-2009 integraziun - Art. 5 al. 3 20-10-2008 01-01-2009 midada - Art. 9 25-06-2013 01-08-2013 revisiun totala - Art. 12 al. 1, a) 02-07-2019 01-07-2020 midada 2019-011 Art. 12 al. 2 06-06-2017 09-06-2017 midada 2017-021 Art. 13 al. 2 06-06-2017 09-06-2017 midada 2017-021 Art. 17 al. 1 02-07-2019 01-07-2020 midada 2019-011 Art. 20 al. 6 25-06-2013 01-08-2013 integraziun - Art. 24 al. 1 25-06-2013 01-08-2013 midada - Art. 28 al. 1 02-07-2019 01-07-2020 midada 2019-011 Art. 30 20-10-2008 01-01-2009 revisiun totala - Art. 32 11-12-2012 01-01-2013 revisiun totala - Art. 35 al. 1 25-06-2013 01-08-2013 midada - Art. 35 al. 2 25-06-2013 01-08-2013 midada - Art. 35 al. 3 25-06-2013 01-08-2013 integraziun -   15    	1. Disposiziuns generalas 	Art. 1 Durada dal dretg da survegnir contribuziuns 	Art. 2 Ulteriuras persunas cun dretg da survegnir contribuziuns 	Art. 3 Midada da la scolaziun 	Art. 4 Renconuschientscha ed abgiudicaziun da scolaziuns 	Art. 4a * Prestaziun da servetschs per terzas persunas  	2. Stipendis 	2.1. En general 	Art. 5 Inoltraziun da la dumonda 	Art. 6 Scolaziuns supplementaras 	Art. 7 Semester u onn da barat 	Art. 8 Praticums 	Art. 9 * Curs da lingua  	2.2. Custs imputabels per onn 	Art. 10 Daners da scola e da studi pli auts 	Art. 11 Meds d'instrucziun, material da scola e taxas 	Art. 12 Dunsena ed alloschi 	Art. 13 Expensas da viadi 	Art. 14 Vestgadira, assicuranzas, ulteriuras expensas 	Art. 15 Relaziuns spezialas: 1. persunas che han il dretg da survegnir stipendis e che han uffants 	Art. 16 2. frequentaziun da scolas medias extrachantunalas  	2.3. Entradas imputablas per onn 	Art. 17 Agen gudogn e gudogn durant las vacanzas 	Art. 18 Retgav da facultad da la persuna che ha il dretg da survegnir stipendis 	Art. 19 Entrada da la conjugala u dal conjugal 	Art. 20 Contribuziun dals geniturs 1. basa da calculaziun 	Art. 21 2. geniturs separads, divorziads u remaridads 	Art. 22 3. calculaziun da l'import da basa 	Art. 23 Contribuziun che po vegnir pretendida dals geniturs 	Art. 24 Repartiziun da la contribuziun dals geniturs  	2.4. Calculaziun e pajament 	Art. 25 Princip 	Art. 26 Stipendi minimal 	Art. 27 Adattaziun dal stipendi maximal 	Art. 28 Limita maximala da las entradas 	Art. 29 Pajament e restituziun 	Art. 30 * Stipendi pli aut   	3. Emprests da daners 	3.1. En general 	Art. 31 Circul da persunas 	Art. 32 * Maiorennitad 	Art. 33 Inoltraziun da la dumonda  	3.2. Calculaziun e pajament 	Art. 34 Concessiun d'emprests da daners 1. basa 	Art. 35 2. limitas maximalas per las entradas e per las facultads dals geniturs 	Art. 36 Tariffas maximalas 	Art. 37 Pajament  	3.3. Rembursament 	Art. 38 Rembursament 	Art. 39 Relasch 	Art. 40 Interrupziun definitiva   	4. Disposiziuns finalas 	Art. 41 Disposiziuns transitoricas 	Art. 42 Adattaziun a la chareschia 	Art. 43 Aboliziun dal dretg vertent 	Art. 44 Entrada en vigur   		2019-07-02T17:07:22+0200 	"7001 Chur" 	"Gesetzessammlung Kanton Graubünden"


canton: gr

short: lescha da promoziun dal sport

pdf_content: Lescha davart la promoziun dal sport e dal moviment (lescha da promoziun dal sport)    470.000   Lescha davart la promoziun dal sport e dal moviment  (lescha da promoziun dal sport)  dals 11-06-2014 (versiun dals 01-08-2015)  Il cussegl grond dal chantun Grischun1),  sa basond sin ils art. 31 ed 91 da la constituziun chantunala2), suenter avair gì invista da la missiva da la regenza dals 4 da mars 20143),  concluda:  1. Disposiziuns generalas  Art.  1 Intent 1 Il chantun e las vischnancas promovan en il rom da lur cumpetenzas las activitads  da sport e da moviment da la populaziun e prendan cun quai spezialmain en egl las   suandantas finamiras: a) sustegn  da  las  activitads  da  sport  e  da  moviment  sin  tut  ils  stgalims  da    vegliadetgna; b) existenza d'ina vasta purschida d'activitads da sport e da moviment en tut las    regiuns; c) garanzia da bunas cundiziuns generalas per il sport da prestaziun; d) rinforz  da  la  conscienza  da  l'effect  positiv  e  da  la  valur  dal  sport  en  la    populaziun; e) cumbat da privels d'accidents da sport e da moviment sco er dals fenomens   secundars negativs dal sport.  Art.  2 Mesiras 1 Per cuntanscher las finamiras vegnan sustegnids e realisads dal chantun projects e  programs.  1) PCG 2013/2014, 859 2) DG 110.100 3) pagina 1233  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   470.000    Art.  3 Concept per promover il sport 1 La regenza relascha in concept cumplessiv per promover il sport ed il moviment en  il chantun e verifitgescha quel periodicamain.  Art.  4 Collavuraziun e subsidiaritad 1 Il chantun collavura cun las vischnancas e cun terzas persunas, en spezial cun las   federaziuns  chantunalas  da  sport.  El  po  delegar  ad  ellas  incumbensas  e  far  cunvegnas da prestaziun cun ellas. 2 El promova oravant tut l'iniziativa privata e l'activitad en uffizi d'onur. 3 Il  chantun promova  activitads da sport  e da moviment,  uschenavant  che questa  incumbensa na vegn betg ademplida da vischnancas u da terzas persunas.  2. Mesiras  Art.  5 Programs e projects 1 En il rom da las finamiras tenor l'artitgel 1 realisescha il chantun a donn e cust dals   meds publics generals agens projects e programs e sustegna tals da vischnancas e da   terzas persunas en ils suandants secturs: a) cussegliaziun  e  sustegn  en  ils  fatgs  dal  sport  da  massa  e  dal  sport  da   prestaziun; b) cussegliaziun e sustegn tar la creaziun da raits localas da moviment e da sport; c) realisaziun dals programs federals per promover il sport ed il moviment, en   spezial da Giuventetgna+sport (G+S); d) purschidas da scolaziun e da furmaziun supplementara d'auta qualitad; e) coordinaziun da programs e da projects.  Art.  6 Contribuziuns da la finanziaziun speziala "sport" 1 Il chantun conceda contribuziuns finanzialas or da la finanziaziun speziala "sport",   en spezial per: a) la lavur generala en federaziuns ed en uniuns; b) l'organisaziun d'occurrenzas da sport; c) la construcziun e la renovaziun da stabiliments da sport e d'edifizis da sport; d) l'acquisiziun da material da sport e d'urdains da sport; e) la promoziun da sportistas e da sportists, oravant tut da sportistas e da sportists   da la generaziun giuvna ch'èn degns da vegnir promovids; f) la  participaziun  da  delegaziuns  da  federaziuns  grischunas  da  sport  a  las   occurrenzas da sport interchantunalas ed internaziunalas; g) projects generals per promover il sport.  2       470.000   Art.  7 Uffants e giuvenils 1 L'accent dal sustegn da projects e da programs vegn mess sin la promoziun dal   sport d'uffants e da giuvenils.  Art.  8 Promoziun dal moviment 1 Il chantun sustegna programs e projects per promover il moviment.  Art.  9 Sport da massa 1 Il  chantun  paja  contribuziuns  a  federaziuns,  ad  uniuns  ed  ad  instituziuns  che   promovan il sport ed il moviment en il senn da questa lescha.  Art.  10 Sport da prestaziun 1 Il chantun paja contribuziuns per sustegnair il sport da prestaziun a federaziuns, ad  uniuns ed a singulas sportistas e singuls sportists, e quai cunzunt en il senn d'ina   promoziun sistematica da la generaziun giuvna. 2 El  procura  per  la  cumpatibilitad  tranter  scolaziun  e  sport  da  prestaziun  da  la  generaziun giuvna.  Art.  11 Sport da scola voluntar 1 Il  chantun promova il sport ed il moviment ordaifer l'instrucziun obligatorica da  scola or dals meds publics generals.  Art.  12 Premi da sport 1 Il chantun po surdar mintga onn il premi da sport grischun sco er ulteriurs premis e  pajar contribuziuns a premis dal sport en federaziuns.  3. Organisaziun e finanzas  Art.  13 Cumissiun per promover il sport 1 Per  la  cussegliaziun  en  dumondas  da  la  promoziun  dal  sport  e  dal  moviment   installescha la regenza ina cumissiun chantunala per promover il sport.  Art.  14 Finanziaziun 1 Il chantun paja ils custs per la promoziun dal sport e dal moviment or dals meds  publics generals sco er or da la finanziaziun speziala "sport".  Art.  15 Concessiun da contribuziuns 1 La  concessiun  da  contribuziuns  dependa  da  la  dignitad  da  promoziun  sco  er  d'atgnas prestaziuns adequatas.   3     470.000    4. Disposiziun finala  Art.  16 Referendum, entrada en vigur 1 Questa lescha è suttamessa al referendum facultativ1). 2 La regenza fixescha il termin da l'entrada en vigur da questa lescha2).  1) Il termin da referendum è scadì ils 24 da settember 2014. 2) mess en vigur cun CR dals 7 da fanadur 2015 per il 1. d'avust 2015  4       470.000   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 11-06-2014 01-08-2015 relasch emprima versiun 2015-024   5     470.000    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 11-06-2014 01-08-2015 emprima versiun 2015-024  6     	1. Disposiziuns generalas 	Art. 1 Intent 	Art. 2 Mesiras 	Art. 3 Concept per promover il sport 	Art. 4 Collavuraziun e subsidiaritad  	2. Mesiras 	Art. 5 Programs e projects 	Art. 6 Contribuziuns da la finanziaziun speziala "sport" 	Art. 7 Uffants e giuvenils 	Art. 8 Promoziun dal moviment 	Art. 9 Sport da massa 	Art. 10 Sport da prestaziun 	Art. 11 Sport da scola voluntar 	Art. 12 Premi da sport  	3. Organisaziun e finanzas 	Art. 13 Cumissiun per promover il sport 	Art. 14 Finanziaziun 	Art. 15 Concessiun da contribuziuns  	4. Disposiziun finala 	Art. 16 Referendum, entrada en vigur   		2018-06-06T03:04:03+0200 	"7001 Chur" 	"Gesetzessammlung Kanton Graubünden"


short: ordinaziun da promoziun dal sport

pdf_content: 470.010 - Ordinaziun davart la promoziun dal sport e dal moviment (ordinaziun da promoziun dal sport)    470.010   Ordinaziun davart la promoziun dal sport e dal moviment  (ordinaziun da promoziun dal sport)  dals 07-07-2015 (versiun dals 01-07-2022)  sa basond sin l'art. 45 da la constituziun chantunala1)  relaschada da la regenza ils 7 da fanadur 2015  1. Disposiziuns generalas  Art.  1 Cumpetenza 1 Il  departament  d'educaziun,  cultura  e  protecziun  da  l'ambient  (departament)  procura per l'execuziun da la lescha da promoziun dal sport ed exequescha tut las  cumpetenzas che n'èn betg vegnidas transferidas ad in'autra autoritad u ad in'autra  unitad administrativa. Il post da servetsch chantunal è l'uffizi per la scola populara   ed il sport (uffizi). 2 Per  la  promoziun  dal  moviment  en  il  sectur  da  la  promoziun  da  la  sanadad  è  cumpetent il departament da giustia, segirezza e sanadad.  Art.  2 Princips da promoziun 1 Il chantun promova cunzunt purschidas da sport e da moviment che n'han nagina  finamira da rendita e che vegnan messas a disposiziun da federaziuns, d'uniuns e   d'instituziuns. 2 El  promova  purschidas  da  sport  e  da  moviment  ch'èn  independentas  d'uniuns,  sch'ellas han in grond effect general, sco er purschidas per uffants, per giuvenils e  per persunas cun impediments. 3 Ina paisa speziala vegn messa sin la regularitad da las activitads sportivas sco er sin   l'atgna iniziativa.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   470.010    2. Concept per promover il sport  Art.  3 Elavuraziun 1 Il concept per promover il sport vegn elavurà en moda interdepartamentala. Tar  l'elavuraziun vegnan integradas las organisaziuns grischunas da sport.  Art.  4 Cuntegn 1 Il concept per promover il sport furma la basa per decisiuns futuras da la politica da  sport e duai en spezial: a) mussar la situaziun actuala en ils differents secturs da la promoziun dal sport; b) definir  puncts  centrals  concrets  per  la  promoziun  dal  sport  e  preschentar   mesiras per realisar quests puncts centrals; c) resguardar  ils  secturs  collavuraziun  tranter  il  chantun,  las  vischnancas  e   persunas privatas, programs e projects per promover il sport ed il moviment,  implants da sport, sport da massa, sport da prestaziun sco er occurrenzas da  sport;  d) integrar  la  realisaziun da la  legislaziun da sport  da la  confederaziun e  ses  concepts.  Art.  5 Examinaziun 1 Il  concept  vegn  examinà  periodicamain  da  la  regenza  ed  adattà,  sche  quai  è  necessari.  3. Giuventetgna e sport (G+S)  Art.  6 Cumpetenza 1 La direcziun, l'organisaziun, la realisaziun e la promoziun da G+S vegnan surdadas  a l'uffizi tenor las prescripziuns da la confederaziun.  Art.  7 Realisaziun 1 Il chantun organisescha curs da furmaziun dal cader e po realisar atgnas purschidas  en il rom da G+S. La realisaziun po vegnir surdada ad organisaziuns chantunalas da  sport. 2 Organisaziuns da sport che realiseschan purschidas en il rom da G+S èn obligadas  d'observar las prescripziuns ed ils mussavias da l'uffizi federal da sport (UFSPO) e  da l'uffizi.  Art.  8 Contribuziuns e material d'emprest 1 Supplementarmain a las contribuziuns federalas po il chantun pajar contribuziuns  da promoziun chantunalas e conceder contribuziuns a purschidas da G+S.  2       470.010   2 El po cumprar e metter a disposiziun material d'emprest, nun che la confederaziun  fetschia quai.  4. Finanziaziun speziala "sport"  Art.  9 Basa 1 Per registrar e per utilisar ils meds finanzials da la part chantunala al gudogn net da  la  SWISSLOS  ch'èn  destinads  per  la  promoziun  dal  sport  vegn  manada  ina  finanziaziun speziala "sport" en il senn da la lescha da finanzas. 2 L'effectiv da la facultad vegn tschainsì per las cundiziuns che ston vegnir fixadas  annualmain dal departament da finanzas e vischnancas.  Art.  10 Cumpetenza d'expensas 1 Davart il pajament da contribuziuns fin a 50 000 francs decida il departament. 2 Davart il pajament da las contribuziuns pauschalas annualas e da contribuziuns da  passa 50 000 francs decida la regenza.  Art.  11 Diever dals meds finanzials, secturs da promoziun 1 Ils  meds  finanzials  da  la  finanziaziun  speziala  "sport"  vegnan  duvrads  per  promover activitads da sport e per stgaffir bunas premissas per activitads da sport  che han ina relaziun cun il chantun Grischun.  Art.  12 Persunas cun dretg da survegnir contribuziuns 1 Contribuziuns pon vegnir pajadas a: a) organisaziuns da sport e lur uniuns cun sedia en il chantun Grischun, da las   qualas las federaziuns naziunalas èn commembras da la federaziun da tetg dal  sport svizzer ubain da las qualas la disciplina vala sco disciplina da sport G+S;  b) persunas singulas cun domicil en il chantun Grischun; c) organisaziuns da dretg privat che han in connex cun il sport u cun il manaschi   da sport en il chantun Grischun; d) vischnancas dal chantun Grischun.  Art.  13 Contribuziuns pauschalas 1 Contribuziuns pauschalas tenor l'artitgel 6 litera a da la lescha da promoziun dal  sport1) pon survegnir las suandantas organisaziuns da sport: a) federaziuns chantunalas da sport; b) uniuns da sport, nun ch'i dettia ina federaziun chantunala da sport per questa   disciplina.  1) DG 470.000   3   https://www.gr-lex.gr.ch/data/470.000/rm   470.010    2 Per  federaziun  naziunala  po  survegnir  mo  in'organisaziun  chantunala  ina  contribuziun pauschala.  Art.  14 Pretensiuns, cundiziuns, limitaziun temporala 1 Las  contribuziuns  pon  vegnir  colliadas  a  l'adempliment  da  cundiziuns  e  fatgas  dependentas da l'observaziun da cundiziuns e da termins. 2 Sch'i manca in termin expressiv, vala ina garanzia maximalmain per 3 onns. 3 Il pajament da contribuziuns regularas annualas è exclus. 4 Ils projects che duran plirs onns valan sco unics, sch'els han ina tematica unifitgada  ed in cler termin. La contribuziun totala vegn fixada ordavant.  Art.  15 Refusar e pretender enavos contribuziuns 1 I na dat nagin dretg da survegnir contribuziuns. 2 Contribuziuns pon vegnir refusadas da l'instanza ch'è cumpetenta per la concessiun  u pon vegnir pretendidas enavos, sche: a) la  contribuziun  è  vegnida  obtegnida  cun  agid  d'indicaziuns  fallidas  u  che   mainan en errur, ch'èn vegnidas fatgas en la dumonda da contribuziun; b) la petenta u il petent n'ademplescha betg cundiziuns u pretensiuns; c) la  contribuziun  n'è  betg  vegnida  duvrada  per  activitads  en  il  rom  da  la   dumonda fatga. 3 Las  contribuziuns  pauschalas  annualas  pon  vegnir  pretendidas  enavos  proporziunalmain, sche l'instituziun responsabla sa schlia en il decurs da l'onn.  Art.  16 Consultaziun da spezialistas e spezialists 1 Il departament po incumbensar spezialistas e spezialists da liquidar incumbensas  specificas. L'indemnisaziun vegn fatga a quint da la finanziaziun speziala "sport".  5. Purschidas per uffants da la vegliadetgna prescolara  Art.  17 Sport per uffants da la vegliadetgna prescolara 1 Il chantun promova l'activitad sportiva d'uffants da la vegliadetgna prescolara. 2 El  po  prestar  contribuziuns  a  las  purschidas  correspundentas,  nun  che  quellas  vegnian purschidas da G+S.  4       470.010   6. Sport da scola voluntar  Art.  18 Definiziun 1 Sco  sport  da  scola  voluntar  valan  purschidas  sco  curs  e  champs  che  vegnan  organisadas da las instituziuns ch'èn responsablas per la scola ordaifer l'instrucziun  obligatorica da scola e che servan ad approfundar u a cumplettar l'instrucziun da   sport ordinaria. 2 Il sport da scola voluntar metta il pais sin ina promoziun polisportiva. 3 El promova l'effect integrativ dal sport.  Art.  19 Responsabladad 1 Il sport da scola voluntar vegn organisà sut la responsabladad da las instituziuns  ch'èn responsablas per la scola. Il chantun po realisar atgnas purschidas en il rom dal  sport da scola voluntar.  Art.  20 Contribuziuns 1 Ad instituziuns  responsablas  per  la  scola  che  porschan  curs  da  sport  da  scola  voluntar cumplettescha il chantun la contribuziun G+S federala fin ad in import total  per curs e per semester da maximalmain: a) 1050 francs per almain 15 lecziuns dadas a 45 minutas durada dal trenament; b) 1350 francs per almain 15 lecziuns dadas a 90 minutas durada dal trenament. 2 A  champs  dal  sport  da  scola  voluntar  paja  il  chantun  ina  contribuziun  supplementara  tar  l'indemnisaziun  G+S  da  maximalmain  100  francs  per  di  da  champ. 3 Contribuziuns pon vegnir reducidas u refusadas da l'instanza cumpetenta, sche la  medema purschida vegn gia sustegnida dal chantun sin basa d'ina autra lescha.  7. Sport da prestaziun  Art.  21 Centers da prestaziun 1 Il chantun promova il sport da prestaziun, spezialmain cun contribuziuns a centers  da prestaziun naziunals u regiunals en il chantun Grischun.  7a. Raits localas da moviment e da sport *  Art.  21a * Purtadras ed intent 1 Ina  rait  locala  da  moviment  e  da  sport  vegn  purtada  d'ina  vischnanca,  d'ina  cooperaziun da vischnancas u d'ina regiun.   5     470.010    2 Raits localas da moviment e da sport servan en emprima lingia a: a) colliar e coordinar tut ils acturs da sport entaifer la purtadra; b) crear bunas cundiziuns generalas per il moviment e per il sport; c) promover il moviment ed il sport per tut la populaziun.  Art.  21b * Premissas per survegnir contribuziuns 1 En l'intschess da la purtadra abitan almain 750 abitantas ed abitants. Decisiva per la   calculaziun è la statistica actuala da la populaziun da l'Uffizi federal da statistica il   mument che la cunvegna da prestaziun vegn suttascritta. 2 La purtadra concluda d'installar u da sviluppar vinavant in post per la coordinaziun  dal sport cun stgaffir ina plazza d'almain 10 pertschient. 3 Igl  è  avant  maun  ina  cunvegna  da  prestaziun  suttascritta  da  la  purtadra  e  dal  departament inclusiv la copia dal contract da lavur. 4 L'installaziun respectivamain l'ulteriur svilup da la rait locala da moviment e da  sport na serva ni per ademplir obligaziuns da dretg public ni per ademplir intents   principalmain turistics u commerzials.  Art.  21c * Autezza e durada da la contribuziun, imputabladad 1 A partir dal cumenzament da l'engaschament da la coordinatura u dal coordinatur   da sport paja il chantun contribuziuns en furma d'ina pauschala da maximalmain  13 000 francs per onn per mintgamai 10 pertschient d'ina plazza e per ina durada da  maximalmain  10  onns  per  installar  e  per  sviluppar  vinavant  raits  localas  da  moviment e da sport. L'autezza da la pauschala dependa da la summa effectiva dal  salari  annual  brut  (arrundà  sin  1000  francs)  e  vegn  fixada  en  la  cunvegna  da   prestaziun. 2 Imputabels per las contribuziuns èn: a) maximalmain  10  pertschient  d'ina  plazza  per  1000  abitantas  ed  abitants   (dumber d'abitantas e d'abitants arrundà sin 500); b) maximalmain 50 pertschient dal grad d'occupaziun che vegn impundì per la   coordinaziun dal sport tenor l'artitgel 21a alinea 2. 3 Betg imputabels n'èn pertschients da plazzas da la coordinatura u dal coordinatur  da sport tenor l'artitgel 21b alinea 4.  8. Premis  Art.  22 Premiadas e premiads 1 Il premi da sport grischun sco er ulteriurs premis pon vegnir surdads a persunas  singulas,  a  squadras  u  ad  organisaziuns,  sch'ellas  han  mussà  prestaziuns  extraordinarias  en  il  sectur  da  sport  e  sch'ellas  han  ina  relaziun  speziala  cun  il  chantun Grischun.  6       470.010   Art.  23 Premi da sport grischun sco er ulteriurs premis 1. summa dal premi  1 Il  premi da sport  grischun è dotà cun 10 000 francs.  La dotaziun dals ulteriurs  premis vegn fixada da la regenza sin recumandaziun da la cumissiun per promover il   sport.  Art.  24 2. procedura da selecziun 1 Las persunas che duain survegnir il premi vegnan tschernidas d'ina giuria che vegn  nominada dal departament.  A questa tscherna cooperescha commensuradamain la  populaziun.  En  quella  giuria  èn  represchentadas  adequatamain  las  federaziuns  grischunas da sport ed il chantun Grischun.  Art.  25 3. festa da premiaziun 1 L'organisaziun  e  la  realisaziun  da  la  festa  da  premiaziun  vegn  fatga  en  collavuraziun  tranter  il  departament  e  las  federaziuns  grischunas  da  sport.  Il  departament  po  incumbensar  terzas  persunas  e  conceder  contribuziuns  per  l'organisaziun.  Art.  26 Premis per federaziuns da sport 1 Contribuziuns a premis per federaziuns da sport po il departament conceder da tut   temp sin dumonda.  9. Prevenziun  Art.  27 Prevenziun 1 Prestond  ina  prevenziun  cumbatta  il  chantun  cunter  ils  fenomens  secundars  negativs  dal  sport.  En  spezial  realisescha  el  ils  programs  da  prevenziun  da  la   confederaziun e da la federaziun da tetg dal sport svizzer.  10. Cumissiun per promover il sport  Art.  28 Cumposiziun 1 La cumissiun per promover il sport consista da 7 commembras e commembers che  vegnan  tschernids  da  la  regenza  e  che  represchentan  en  moda  adequata  las  disciplinas dal sport da stad e dal sport d'enviern. La direcziun da l'uffizi fa part cun  vusch consultativa.   7     470.010    Art.  29 Incumbensas 1 La cumissiun per promover il sport: a) cusseglia il departament e la regenza en dumondas da la promoziun dal sport,   cunzunt er tar l'elavuraziun e tar la controlla dal concept per promover il sport; b) examinescha dumondas da contribuziun da passa 25 000 francs che vegnan   pajadas or da la finanziaziun speziala "sport" e fa in'expertisa per mauns da la  regenza u dal departament.  Art.  30 Indemnisaziun 1 Las commembras ed ils commembers da la cumissiun per promover il sport valan  sco collavuraturas e collavuraturs en uffizi accessoric e vegnan indemnisads or dals  meds da la finanziaziun speziala "sport" tenor l'artitgel 70 alinea 1 classa 4 da la   lescha  dal  persunal1).  Plinavant  vala  l'ordinaziun  davart  las  collavuraturas  ed  ils  collavuraturs en uffizi accessoric dal chantun Grischun2).  11. Disposiziuns finalas  Art.  31 Execuziun 1. departament  1 Il departament po relaschar directivas, en spezial: a) concernent il pajament da contribuziuns or da la finanziaziun speziala "sport"; b) concernent ils criteris per fixar las contribuziuns; c) concernent la promoziun da la cumpatibilitad dal sport e da la scolaziun.  Art.  32 2. uffizi 1 Il departament po relaschar directivas, en spezial: a) concernent  detagls  davart  l'inoltraziun  ed  il  tractament  da  dumondas  da   contribuziun; b) concernent il sport per uffants da la vegliadetgna prescolara; c) concernent las contribuziuns al sport da scola voluntar.  1) DG 170.400 2) DG 170.420  8    https://www.gr-lex.gr.ch/data/170.420/rm https://www.gr-lex.gr.ch/data/170.400/rm    470.010   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-07-2015 01-08-2015 relasch emprima versiun 2015-031 07-06-2022 01-07-2022 Titel 7a. integraziun 2022-024 07-06-2022 01-07-2022 Art. 21a integraziun 2022-024 07-06-2022 01-07-2022 Art. 21b integraziun 2022-024 07-06-2022 01-07-2022 Art. 21c integraziun 2022-024   9     470.010    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-07-2015 01-08-2015 emprima versiun 2015-031 Titel 7a. 07-06-2022 01-07-2022 integraziun 2022-024 Art. 21a 07-06-2022 01-07-2022 integraziun 2022-024 Art. 21b 07-06-2022 01-07-2022 integraziun 2022-024 Art. 21c 07-06-2022 01-07-2022 integraziun 2022-024  10     	1. Disposiziuns generalas 	Art. 1 Cumpetenza 	Art. 2 Princips da promoziun  	2. Concept per promover il sport 	Art. 3 Elavuraziun 	Art. 4 Cuntegn 	Art. 5 Examinaziun  	3. Giuventetgna e sport (G+S) 	Art. 6 Cumpetenza 	Art. 7 Realisaziun 	Art. 8 Contribuziuns e material d'emprest  	4. Finanziaziun speziala "sport" 	Art. 9 Basa 	Art. 10 Cumpetenza d'expensas 	Art. 11 Diever dals meds finanzials, secturs da promoziun 	Art. 12 Persunas cun dretg da survegnir contribuziuns 	Art. 13 Contribuziuns pauschalas 	Art. 14 Pretensiuns, cundiziuns, limitaziun temporala 	Art. 15 Refusar e pretender enavos contribuziuns 	Art. 16 Consultaziun da spezialistas e spezialists  	5. Purschidas per uffants da la vegliadetgna prescolara 	Art. 17 Sport per uffants da la vegliadetgna prescolara  	6. Sport da scola voluntar 	Art. 18 Definiziun 	Art. 19 Responsabladad 	Art. 20 Contribuziuns  	7. Sport da prestaziun 	Art. 21 Centers da prestaziun  	7a. Raits localas da moviment e da sport * 	Art. 21a * Purtadras ed intent 	Art. 21b * Premissas per survegnir contribuziuns 	Art. 21c * Autezza e durada da la contribuziun, imputabladad  	8. Premis 	Art. 22 Premiadas e premiads 	Art. 23 Premi da sport grischun sco er ulteriurs premis 1. summa dal premi 	Art. 24 2. procedura da selecziun 	Art. 25 3. festa da premiaziun 	Art. 26 Premis per federaziuns da sport  	9. Prevenziun 	Art. 27 Prevenziun  	10. Cumissiun per promover il sport 	Art. 28 Cumposiziun 	Art. 29 Incumbensas 	Art. 30 Indemnisaziun  	11. Disposiziuns finalas 	Art. 31 Execuziun 1. departament 	Art. 32 2. uffizi   		2022-06-22T18:06:56+0200 	"7001 Chur" 	"Gesetzessammlung Kanton Graubünden"


title: Lescha davart ils dis da paus publics

pdf_content: Lescha davart ils dis da paus publics    520.100   Lescha davart ils dis da paus publics  dals 22-09-1985 (versiun dals 01-01-2016)  acceptada dal pievel ils 22 da settember 19851)  Art.  1 Champ d'applicaziun 1 Questa lescha determinescha ils dis da paus publics e regla la protecziun dal paus  public durant quests dis. 2 Resalvadas  restan prescripziuns  divergentas  e  cumplementaras  en la  legislaziun  federala e chantunala.  Art.  2 Dis da paus publics, auts firads 1 Ils dis da paus publics èn: a) las dumengias; b) ils firads Bumaun, Venderdi sontg, glindesdi da Pasca, Ascensiun, glindesdi da   Tschuncaisma, il di da Nadal e Son Steffan. 2 Sco auts firads valan il  Venderdi sontg,  la dumengia da Pasca,  la dumengia da   Tschuncaisma, il di da la rogaziun federala ed il di da Nadal.  Art.  3 Dis da paus locals 1 Las autoritads communalas cumpetentas han il dretg da determinar ulteriurs firads   confessiunals sco dis da paus locals per lur territori communal.  Art.  4 Protecziun da la quietezza publica * 1 Ils dis da paus publics èn scumandadas tut las activitads che disturban la quietezza  e  la  dignitad  adequata  da quest  di  u  il  cult  divin  u che  offendan  ils  sentiments  religius d'autras persunas. * a) * … b) * … c) * … d) * …  1) M dals 11 da favrer 1985, 17; PCG 1985/86, 143  * tabellas da las modificaziuns a la fin dal relasch   1     520.100    2 Ils dis da paus publics èn permess particularmain: * a) * lavurs necessarias en interpresas ch'èn dependentas d'in manaschi permanent; b) * lavurs agriculas ch'èn dependentas da l'aura, sch'i smanatscha il privel che la   racolta vegnia svalitada u ruinada; c) * prestaziuns  da  servetsch  e  lavurs,  uschenavant  ch'ellas  èn  necessarias  per   mantegnair la purschida turistica; d) * lavurs da l'agid d'urgenza. 3 Ils  alineas 1 e 2  valan  confurm  al  senn  er  per  ils  dis  da  paus  locals  tenor   l'artitgel 3. *  Art.  5 Occurrenzas 1. a dis da paus publics cun excepziun dals auts firads *  1 Occurrenzas che servan a la sanadad, a la recreaziun, al sport,  a la cultura u al   divertiment èn permessas, uschenavant ch'ellas na cuntrafan betg a l'intent da questa  lescha. * a) * … b) * … c) * … d) * … e) * …  Art.  6 2. ad auts firads * 1 Ad auts firads permettan las vischnancas occurrenzas che servan a la sanadad, a la   recreaziun, al sport, a la cultura u al divertiment, sch'ellas na cuntrafan betg al senn  da l'aut firà. * a) * … b) * … c) * … d) * …  Art.  7 Uras d'avertura dals negozis 1 La  regulaziun  legala  da  las  uras  d'avertura  dals  negozis  è  chaussa  da  las  vischnancas.  Art.  8 Execuziun 1 L'execuziun da questa lescha è chaussa da las vischnancas. 2 Las vischnancas pon relaschar ulteriuras prescripziuns restrictivas davart activitads  ed occurrenzas che smanatschan da disturbar  la  quietezza durant ils dis da paus   publics sin lur territori. 3 Las autoritads communalas cumpetentas chastian surpassaments cun multa; en cas  levs pon ellas pronunziar in avertiment.  2       520.100   Art.  9 Entrada en vigur 1 La regenza fixescha il termin da l'entrada en vigur1) da questa lescha. 2 La nova lescha remplazza la lescha davart ils dis da paus publics dals 13 d'october   1918.2)  1) messa en vigur cun CR 2435/85 per il 1. da schaner 1986 2) vDG 1343   3     520.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-09-1985 01-01-1986 relasch emprima versiun - 18-08-2015 01-01-2016 Art. 4 midada dal titel 2015-032 18-08-2015 01-01-2016 Art. 4 al. 1 midada 2015-032 18-08-2015 01-01-2016 Art. 4 al. 1, a) aboliziun 2015-032 18-08-2015 01-01-2016 Art. 4 al. 1, b) aboliziun 2015-032 18-08-2015 01-01-2016 Art. 4 al. 1, c) aboliziun 2015-032 18-08-2015 01-01-2016 Art. 4 al. 1, d) aboliziun 2015-032 18-08-2015 01-01-2016 Art. 4 al. 2 midada 2015-032 18-08-2015 01-01-2016 Art. 4 al. 2, a) integraziun 2015-032 18-08-2015 01-01-2016 Art. 4 al. 2, b) integraziun 2015-032 18-08-2015 01-01-2016 Art. 4 al. 2, c) integraziun 2015-032 18-08-2015 01-01-2016 Art. 4 al. 2, d) integraziun 2015-032 18-08-2015 01-01-2016 Art. 4 al. 3 integraziun 2015-032 18-08-2015 01-01-2016 Art. 5 midada dal titel 2015-032 18-08-2015 01-01-2016 Art. 5 al. 1 midada 2015-032 18-08-2015 01-01-2016 Art. 5 al. 1, a) aboliziun 2015-032 18-08-2015 01-01-2016 Art. 5 al. 1, b) aboliziun 2015-032 18-08-2015 01-01-2016 Art. 5 al. 1, c) aboliziun 2015-032 18-08-2015 01-01-2016 Art. 5 al. 1, d) aboliziun 2015-032 18-08-2015 01-01-2016 Art. 5 al. 1, e) aboliziun 2015-032 18-08-2015 01-01-2016 Art. 6 midada dal titel 2015-032 18-08-2015 01-01-2016 Art. 6 al. 1 midada 2015-032 18-08-2015 01-01-2016 Art. 6 al. 1, a) aboliziun 2015-032 18-08-2015 01-01-2016 Art. 6 al. 1, b) aboliziun 2015-032 18-08-2015 01-01-2016 Art. 6 al. 1, c) aboliziun 2015-032 18-08-2015 01-01-2016 Art. 6 al. 1, d) aboliziun 2015-032  4       520.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-09-1985 01-01-1986 emprima versiun - Art. 4 18-08-2015 01-01-2016 midada dal titel 2015-032 Art. 4 al. 1 18-08-2015 01-01-2016 midada 2015-032 Art. 4 al. 1, a) 18-08-2015 01-01-2016 aboliziun 2015-032 Art. 4 al. 1, b) 18-08-2015 01-01-2016 aboliziun 2015-032 Art. 4 al. 1, c) 18-08-2015 01-01-2016 aboliziun 2015-032 Art. 4 al. 1, d) 18-08-2015 01-01-2016 aboliziun 2015-032 Art. 4 al. 2 18-08-2015 01-01-2016 midada 2015-032 Art. 4 al. 2, a) 18-08-2015 01-01-2016 integraziun 2015-032 Art. 4 al. 2, b) 18-08-2015 01-01-2016 integraziun 2015-032 Art. 4 al. 2, c) 18-08-2015 01-01-2016 integraziun 2015-032 Art. 4 al. 2, d) 18-08-2015 01-01-2016 integraziun 2015-032 Art. 4 al. 3 18-08-2015 01-01-2016 integraziun 2015-032 Art. 5 18-08-2015 01-01-2016 midada dal titel 2015-032 Art. 5 al. 1 18-08-2015 01-01-2016 midada 2015-032 Art. 5 al. 1, a) 18-08-2015 01-01-2016 aboliziun 2015-032 Art. 5 al. 1, b) 18-08-2015 01-01-2016 aboliziun 2015-032 Art. 5 al. 1, c) 18-08-2015 01-01-2016 aboliziun 2015-032 Art. 5 al. 1, d) 18-08-2015 01-01-2016 aboliziun 2015-032 Art. 5 al. 1, e) 18-08-2015 01-01-2016 aboliziun 2015-032 Art. 6 18-08-2015 01-01-2016 midada dal titel 2015-032 Art. 6 al. 1 18-08-2015 01-01-2016 midada 2015-032 Art. 6 al. 1, a) 18-08-2015 01-01-2016 aboliziun 2015-032 Art. 6 al. 1, b) 18-08-2015 01-01-2016 aboliziun 2015-032 Art. 6 al. 1, c) 18-08-2015 01-01-2016 aboliziun 2015-032 Art. 6 al. 1, d) 18-08-2015 01-01-2016 aboliziun 2015-032   5    	Art. 1 Champ d'applicaziun 	Art. 2 Dis da paus publics, auts firads 	Art. 3 Dis da paus locals 	Art. 4 Protecziun da la quietezza publica * 	Art. 5 Occurrenzas 1. a dis da paus publics cun excepziun dals auts firads * 	Art. 6 2. ad auts firads * 	Art. 7 Uras d'avertura dals negozis 	Art. 8 Execuziun 	Art. 9 Entrada en vigur  		2018-06-06T03:52:24+0200 	"7001 Chur" 	"Gesetzessammlung Kanton Graubünden"


pdf_content: Ordinaziun davart il mandat e la collecta da la rogaziun federala    520.200   Ordinaziun davart il mandat e la collecta da la rogaziun  federala  dals 24-02-1971 (versiun dals 01-03-1971)  relaschada dal cussegl grond ils 24 da favrer 19711)  Art.  1 Mandat da la rogaziun federala 1 Avant il di da la rogaziun federala relascha la regenza mintga onn in mandat che  renviescha a l'impurtanza da quest firà. 2 Il mandat da la rogaziun federala vegn prelegì en las baselgias.  Art.  2 Collecta dal di da rogaziun 1 Il di da la rogaziun federala vegn fatga en tut las baselgias dal chantun ina collecta  per intents d'utilitad publica. 2 La regenza decida davart l'utilisaziun ed infurmescha en l'agiunta dal mandat da la   rogaziun federala davart l'intent.  Art.  3 Realisaziun 1 La suprastanza communala fa la collecta en enclegientscha cun las instanzas da la   baselgia e consegna il resultat da la collecta a l'uffizi da contabilitad dal Grischun.  Art.  4 Execuziun 1 La regenza exequescha questa ordinaziun e relascha eventualmain las disposiziuns  executivas necessarias.  Art.  5 Entrada en vigur 1 Questa ordinaziun entra en vigur il 1. da mars 1971. Ella remplazza il conclus dal  cussegl grond concernent il relasch d'in mandat da la rogaziun federala dals 27 da  zercladur 18462) e l'ordinaziun davart la collecta per intents da beneficenza il di da la  rogaziun federala dals 30 da november 1916.3)  1) M dals 7 da december 1970, 414; PCG 1970/71, 501 2) vDG 1346 3) vDG 1421  * tabellas da las modificaziuns a la fin dal relasch   1     520.200    Art.  6 1 L'artitgel 19 da l'urden da gestiun dal cussegl grond dals 29 da matg 1956 / 30 da  november 19663) survegn il suandant text:4)  3) DG 170.140 4) Las midadas dal dretg vertent na vegnan betg inditgadas.  2    http://www.gr-lex.gr.ch/data/170.140/rm    520.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 24-02-1971 01-03-1971 relasch emprima versiun -   3     520.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 24-02-1971 01-03-1971 emprima versiun -  4     	Art. 1 Mandat da la rogaziun federala 	Art. 2 Collecta dal di da rogaziun 	Art. 3 Realisaziun 	Art. 4 Execuziun 	Art. 5 Entrada en vigur 	Art. 6  		2018-06-06T02:22:24+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun


abbreviation: LItLTES

pdf_content: Lescha introductiva tar la lescha federala davart la taxa d'exemziun dal servetsch militar (LItLTES)    620.100   Lescha introductiva tar la lescha federala davart la taxa  d'exemziun dal servetsch militar (LItLTES)  dals 07-12-2016 (versiun dals 01-05-2017)  Il cussegl grond dal chantun Grischun1),  sa basond sin la lescha federala davart la taxa d'exemziun dal servetsch militar2) e sin  l'art. 31 al. 1 da la constituziun chantunala3), suenter avair gì invista da la missiva da la regenza dals 9 d'avust 20164),  concluda:  Art.  1 Uffizi da militar e da protecziun civila 1 L'uffizi da militar e da protecziun civila (uffizi) è cumpetent per: a) disponer ed incassar la taxa d'exemziun; b) giuditgar dumondas da deliberar, da reducir, da relaschar e da prorogar la taxa    d'exemziun; c) restituir la taxa d'exemziun, sch'il servetsch vegn prendì suenter; d) giuditgar protestas cunter decisiuns da taxaziun e cunter disposiziuns davart la   deliberaziun  da  la  taxa  d'exemziun,  davart  la  reducziun  sco  er  davart  la   restituziun da la taxa d'exemziun, sch'il servetsch vegn prendì suenter;  e) relaschar ina disposiziun per garantir la taxa d'exemziun; f) manar in register da tut las persunas ch'èn annunziadas en il chantun per il    servetsch militar u civil, ch'èn obligadas da pajar la taxa d'exemziun e che sa  chattan a l'exteriur;  g) persequitar  e  giuditgar  cuntravenziuns  cunter  la  lescha  federala,  sche  las  premissas per ordinar in chasti da detenziun n'èn betg ademplidas;  h) far la dumonda da relaschar ina bloccada dals documents; i) prolungar  il  termin da pajar la taxa d'exemziun e permetter il pajament en   ratas.  1) PCG 2016/2017, 481 2) CS 661 3) DG 110.100 4) pagina 407  * tabellas da las modificaziuns a la fin dal relasch   1   http://db.clex.ch/link/Bund/661/rm http://www.gr-lex.gr.ch/data/110.100/rm   620.100    Art.  2 Prescripziuns da procedura 1 Sch'il dretg federal na prescriva nagut auter, vegnan applitgadas las prescripziuns  da procedura da la lescha chantunala da taglia.  Art.  3 Dretgira administrativa 1 La dretgira administrativa è cumpetenta per: a) giuditgar recurs cunter decisiuns da protesta da l'uffizi; b) giuditgar recurs cunter decisiuns da relasch e da prorogaziun da l'uffizi; c) giuditgar recurs cunter disposiziuns da garanzia da l'uffizi; d) relaschar ina bloccada dals documents. 2 La  dumonda  da  relaschar  ina  bloccada  dals  documents  vegn  tractada  en  ina   procedura da derschadra singula u da derschader singul.  2       620.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-12-2016 01-05-2017 relasch emprima versiun 2017-019   3     620.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-12-2016 01-05-2017 emprima versiun 2017-019  4     	Art. 1 Uffizi da militar e da protecziun civila 	Art. 2 Prescripziuns da procedura 	Art. 3 Dretgira administrativa  		2018-06-06T05:19:56+0200 	"7001 Chur" 	"Gesetzessammlung Kanton Graubünden"


abbreviation: LPPC

pdf_content: Lescha davart la protecziun da la populaziun en il chantun Grischun (lescha davart la protecziun da la populaziun, LPPC)    630.000   Lescha davart la protecziun da la populaziun en il chantun  Grischun (lescha davart la protecziun da la populaziun,  LPPC)  dals 17-06-2015 (versiun dals 01-01-2016)  Il cussegl grond dal chantun Grischun1),  sa basond sin la lescha federala davart la protecziun da la populaziun e la protecziun  civila2) sco er sin l'art. 79 da la constituziun chantunala3), suenter avair gì invista da la missiva da la regenza dals 17 da favrer 20154),  concluda:  1. En general  Art.  1 Intent da la protecziun da la populaziun 1 La protecziun da la populaziun ha l'intent da proteger la populaziun e sia basa da  viver en situaziuns spezialas ed extraordinarias, e quai cun: a) planisar, preparar sco er realisar mesiras da protecziun e d'agid; b) garantir l'abilitad directiva civila; c) proteger, salvar ed assister en cas d'eveniments. 2 La  protecziun da  la  populaziun  gida  a  limitar  donns en  cas  d'eveniments  ed a  dumagnar ils donns suenter in eveniment.  1) PCG 2014/2015, 866 2) CS 520.1 3) DG 110.100 4) pagina 731  * tabellas da las modificaziuns a la fin dal relasch   1   http://db.clex.ch/link/Bund/520.1/rm https://www.gr-lex.gr.ch/data/110.100/rm   630.000    Art.  2 Object da la lescha 1 La lescha regla: a) las  cumpetenzas  e  las  incumbensas  da  las  vischnancas,  dal  chantun  e  da   singuls  partenaris  da  la  protecziun  da  la  populaziun  per  prevegnir  e  per  dumagnar situaziuns spezialas ed extraordinarias;  b) la finanziaziun da las expensas correspundentas. 2 Sche la lescha na cuntegna betg ina regulaziun, sa drizzan las cumpetenzas e las   incumbensas tenor la legislaziun che vala per situaziuns normalas.  Art.  3 Partenaris da la protecziun da la populaziun 1 La protecziun da la populaziun vegn garantida da differents partenaris en in sistem  da cooperaziun. 2 Ils partenaris da la protecziun da la populaziun èn en spezial: a) la polizia; b) ils pumpiers communals sco er ils pumpiers da basa e da manaschi; c) ils ospitals e las clinicas, las chasas da persunas attempadas e da tgira,  las    organisaziuns da salvament, ils servetschs da la tgira ed assistenza a chasa sco  er las persunas che lavuran en professiuns da sanadad;  d) manaschis tecnics e forestals,  gestiunaris d'implants  per il provediment cun  energia e cun aua, gestiunaris da sereneras e da stabiliments per la dismessa da  ruments, gestiunaris d'implants da telematica, interpresas da transport publicas  u concessiunadas, servetschs per il mantegniment da las vias;  e) la protecziun civila chantunala; f) uffizis chantunals ed instituts autonoms da dretg public cun incumbensas da la   protecziun da la populaziun.  Art.  4 Noziuns 1 Situaziun normala: En la situaziun normala bastan ils andaments ed ils meds d'agid   ordinaris per dumagnar las incumbensas da las vischnancas. 2 Situaziun speziala: En la situaziun speziala na pon singulas incumbensas da las  vischnancas  u dal  chantun betg pli  vegnir  ademplidas  cun ils  meds  d'agid  da la  situaziun normala. 3 Situaziun extraordinaria: Ina situaziun è extraordinaria, sch'ils meds d'agid da la   situaziun normala u speziala na bastan betg en numerus secturs per ademplir las  incumbensas da las vischnancas e dal chantun u sch'in grond dumber da persunas è  pertutgà dal cas da donn.  2       630.000   2. Stabs directivs  Art.  5 Stab directiv communal 1 Per dumagnar situaziuns spezialas ed extraordinarias nomineschan las vischnancas  in stab directiv. 2 Ellas  circumscrivan  las  incumbensas  e  las  cumpetenzas  dal  stab  directiv  en  in  carnet  d'obligaziuns  e  procuran  per  la  scolaziun  da  las  commembras  e  dals   commembers dal stab directiv communal. 3 Las commembras ed ils commembers dal stab directiv communal èn obligads da sa  participar  a  las  scolaziuns  ed  a  las  furmaziuns  supplementaras  che  vegnan  purschidas dal chantun per stabs directivs. 4 Il chantun po fixar la cumposiziun professiunala dal stab directiv communal.  Art.  6 Stab directiv chantunal 1 Per dumagnar situaziuns extraordinarias nominescha la regenza in stab directiv. 2 En la fasa acuta e da restabiliment da situaziuns extraordinarias ha il stab directiv  chantunal la direcziun generala da l'acziun. 3 La regenza po: a) surdar  la  direcziun  generala  da  l'acziun  durant  la  fasa  acuta  er  en  cas   d'eveniments spezials al stab directiv chantunal; b) surdar da dumagnar eveniments interchantunals ad in auter chantun cun ses   consentiment. 4 Il stab directiv chantunal vegn manà sco suonda: a) en  la  prevenziun:  tras  l'uffizi  ch'è  cumpetent  per  la  protecziun  da  la    populaziun; b) en la fasa acuta: tras la polizia chantunala; c) en la fasa da restabiliment: tras l'uffizi ch'è cumpetent per la protecziun da la   populaziun.  3. Prevenziun per situaziuns spezialas ed extraordinarias  Art.  7 Vischnancas 1 Las  vischnancas  èn  cumpetentas  per  la  prevenziun  da  situaziuns  spezialas  ed  extraordinarias sin lur territori communal. 2 Ellas han en spezial las suandantas incumbensas e cumpetenzas: a) analisar ils privels che pon capitar sin il territori communal u che pon avair    consequenzas per il territori communal; b) realisar respectivamain promover il basegn d'agir, che vegn eruì sin basa da   l'analisa da las periclitaziuns, en collavuraziun cun las vischnancas vischinas e  cun ils gestiunaris da las funtaunas dals privels;   3     630.000    c) garantir  il funcziunament dal dumber dals apparats da communicaziun ch'il  chantun  prescriva  sco  er  la  cumpetenza  da  las  funcziunarias  e  dals  funcziunaris communals da far diever da quels;  d) alarmar la populaziun e relaschar instrucziuns da cumportament. 3 L'analisa da las periclitaziuns sto vegnir suttamessa al chantun per laschar prender  enconuschientscha. Ella sto vegnir adattada periodicamain a las relaziuns actualas. 4 Il chantun po obligar las vischnancas d'ademplir cuminaivlamain incumbensas da  la protecziun da la populaziun, sche quai è necessari per motivs da l'efficacitad e per   motivs economics.  Art.  8 Chantun 1 Il chantun ha las suandantas incumbensas e cumpetenzas: a) analisar ils privels d'impurtanza considerabla per il chantun; b) realisar il basegn d'agir chantunal ch'è vegnì eruì sin basa da l'analisa da las   periclitaziuns; c) construir, manar e mantegnair indrizs per ils organs directivs chantunals; d) avertir  las vischnancas en cas d'indizis  da privels,  che pon avair – tenor il    giudicament  dal  post  spezialisà  cumpetent  –  effects  pli  gronds  per  l'entir  territori chantunal u per parts da quel;  e) alarmar  la  populaziun en cas  da privels  acuts,  en ils  quals  ch'i  sto  vegnir   quintà – tenor il giudicament dal post spezialisà cumpetent – cun effects pli  gronds  per  l'entir  territori  chantunal  u  per  parts  da quel,  sco er  consegnar  recumandaziuns davart il cumportament en cas che l'eveniment capita;  f) metter a disposiziun l'infrastructura tecnica ch'il chantun dovra per avertir las  vischnancas;  g) fixar ils lieus, nua che las vischnancas ston installar ils indrizs per alarmar la   populaziun;  h) procurar per e mantegnair ils meds ch'èn necessaris per la communicaziun cun  ils partenaris da la protecziun da la populaziun;  i) fixar il dumber d'apparats da communicaziun che las vischnancas ston avair a   disposiziun;  k) procurar per e mantegnair meds materials per sustegnair ils partenaris da la  protecziun da la populaziun;  l) cussegliar  las  vischnancas  en  dumondas  da  la  prevenziun  da  situaziuns  spezialas ed extraordinarias;  m) elavurar  la basa per garantir  l'activitad administrativa sco er la segirezza e  l'urden en cas d'ina situaziun extraordinaria;  n) elavurar la basa per segirar ils secturs ch'èn impurtants per il provediment da  la populaziun sco l'alimentaziun da basa, aua, energia, daners, traffic public e  telematica en cas d'ina situaziun extraordinaria;  o) scolar e perfecziunar las commembras ed ils commembers dals stabs directivs  da las vischnancas e dal chantun;  p) organisar  periodicamain  exercizis  per  scolar  la  collavuraziun  tranter  ils   partenaris da la protecziun da la populaziun;  4       630.000   q) far cunvegnas cun chantuns vischins e cun l'exteriur vischin. 2 L'analisa  da las  periclitaziuns sto vegnir  adattada periodicamain  a  las  relaziuns   actualas.  Art.  9 Partenaris da la protecziun da la populaziun 1. en general  1 En lur champs da cumpetenza ston ils partenaris da la protecziun da la populaziun  far preparativas per dumagnar situaziuns spezialas ed extraordinarias. 2 Els ston coordinar in cun l'auter l'acquisiziun da meds materials per la protecziun  da la populaziun e cooperar uschenavant sco pussaivel tar l'acquisiziun.  Art.  10 2. ospitals, clinicas e professiuns da sanadad 1 Ils ospitals publics ston preparar e tgirar organisaziuns d'urgenza per dar dumogn a  situaziuns spezialas ed extraordinarias. 2 Il chantun è autorisà d'examinar l'organisaziun d'urgenza dals ospitals publics. Sche  quella n'è betg suffizienta po il chantun ordinar cumplettaziuns correspundentas. 3 Ils  ospitals che disponan d'in indriz da protecziun dal servetsch da sanadad ston  garantir ses funcziunament tenor las prescripziuns dal chantun. 4 Ils ospitals, las clinicas, las apotecras ed ils apotechers, las medias ed ils medis sco  er las veterinarias ed ils veterinaris pon: a) vegnir obligads da magasinar e d'administrar ils medicaments ed ils products   medicinals  che  vegnan  attribuids  u  acquistads  da  la  confederaziun  e  dal  chantun;  b) vegnir  obligads  en  situaziuns  extraordinarias  che  sa  mussan  d'acquistar  e  d'administrar  avunda reservas dals medicaments  e dals products medicinals  che la confederaziun ed il chantun inditgeschan.  4. Dar dumogn a situaziuns spezialas  Art.  11 Incumbensas e cumpetenzas 1. vischnancas  1 Las  vischnancas  èn  cumpetentas  per  dar  dumogn  a  situaziuns spezialas  sin  lur  territori communal. 2 En situaziuns spezialas han las vischnancas cunzunt las suandantas incumbensas e  cumpetenzas: a) convocar immediatamain il stab directiv communal; b) giuditgar la situaziun; c) ordinar e realisar mesiras per proteger, per salvar e per tgirar la populaziun   ch'èn adattadas a l'eveniment; d) far  e  segirar  las  colliaziuns  da  communicaziun  cun  ils  partenaris  da  la    protecziun da la populaziun e cun il stab directiv chantunal;   5     630.000    e) organisar il provediment da la populaziun cun alimentaziun da basa, cun aua e  cun energia;  f) organisar mesiras per restabilir la situaziun normala. 3 Ellas gidan ina l'autra en situaziuns spezialas e sustegnan ina l'autra. 4 Sch'ils agens meds d'agid e quels da las vischnancas vischinas na bastan betg, pon  ellas dumandar il chantun per ulteriurs meds d'agid. 5 Ellas mettan a disposiziun gratuitamain al chantun ils locals, ils edifizis u ils bains  immobigliars ch'èn necessaris per applitgar ils meds d'agid dumandads.  Art.  12 2. chantun 1 En situaziuns spezialas ha il chantun las suandantas incumbensas e cumpetenzas: a) far  e  segirar  las  colliaziuns  da  communicaziun  cun  ils  partenaris  da  la    protecziun da la populaziun e cun ils stabs directivs communals; b) giuditgar la situaziun sin plaun intercommunal; c) infurmar las vischnancas e la publicitad; d) cussegliar las suprastanzas communalas ed ils stabs directivs communals; e) sustegnair las vischnancas sin lur dumonda cun sias forzas directivas e sias   forzas d'acziun; f) attribuir e manar ils agens meds d'agid e las atgnas forzas auxiliaras sco er ils    meds d'agid e las forzas auxiliaras ch'èn vegnids offrids da partenaris da la   protecziun  da  la  populaziun  e  da  terzas  persunas  al  chantun,  resguardond  l'intensitad dal donn e la capacitad finanziala da las vischnancas pertutgadas;  g) diriger  e  coordinar  ils  meds  d'agid  dals  partenaris  da  la  protecziun  da  la  populaziun  e  da  terzas  persunas  ch'èn  vegnids  offrids  directamain  a  las  vischnancas;  h) inoltrar  dumondas  per  agid  tar  auters  chantuns,  tar  la  confederaziun  u  tar  l'exteriur vischin.  2 La regenza è cumpetenta da designar ina situaziun sco speziala en il senn da questa   disposiziun e da declerar la situaziun speziala sco terminada. 3 Ella  po  metter  a  disposiziun  a  las  vischnancas,  ad  auters  chantuns,  a  la   confederaziun  u  a  l'exteriur  vischin  meds  d'agid  chantunals  per  dumagnar   eveniments spezials.  Art.  13 3. polizia 1 La polizia chantunala  prenda u promova  mesiras  da protecziun e da salvament   immediatas e dirigia l'acziun fin ch'il stab directiv communal è entrà en acziun. 2 Ella po permetter a las vischnancas, che disponan d'ina organisaziun da la polizia  correspundenta, che lur polizia dirigia las acziuns tenor l'alinea 1.  6       630.000   Art.  14 4. manaschis tecnics 1 Sin dumonda da las vischnancas pon ils gestiunaris d'implants per il provediment  cun energia e cun aua vegnir obligads da la regenza: a) da reparar immediatamain ils indrizs ed ils stabiliments che vegnan duvrads   per il provediment da la populaziun; b) da manar l'electricitad, il gas, la chalur e l'aua per in pretsch adequat als lieus   ch'èn vegnids fixads da las vischnancas. 2 Sin dumonda da las vischnancas pon ils gestiunaris d'implants per il provediment  cun aua vegnir obligads da la regenza da reducir u d'interrumper la deflussiun d'aua  per diminuir il donn. 3 Sin dumonda da las vischnancas pon ils gestiunaris da sereneras e da stabiliments  per la dismessa da ruments vegnir obligads da la regenza: a) da dismetter ils ruments e l'aua persa per in pretsch adequat; b) da reparar immediatamain ils stabiliments ch'èn necessaris per dismetter ils   ruments e l'aua persa da la populaziun. 4 Sin dumonda da las vischnancas pon ils gestiunaris d'indrizs dal traffic e d'implants  da telematica vegnir obligads da la regenza da reparar immediatamain ils indrizs ed  ils stabiliments che vegnan duvrads per il provediment da la populaziun. 5 La premissa per l'obligaziun tenor ils alineas 1 fin 4 è: a) ch'i  na  stettian a  disposiziun nagins  auters meds d'agid  per  eliminar  u per   diminuir il donn; b) che l'obligaziun saja tecnicamain realisabla ed economicamain giustifitgabla.  5. Dar dumogn a situaziuns extraordinarias  Art.  15 Incumbensas e cumpetenzas 1. vischnancas  1 En  situaziuns  extraordinarias  han  las  vischnancas  las  medemas  incumbensas  e  cumpetenzas sco en situaziuns spezialas. 2 Ellas mettan a disposiziun gratuitamain al chantun ils locals, ils edifizis ed ils bains  immobigliars ch'èn necessaris per ils meds d'agid e per las forzas auxiliaras ch'èn  vegnids impundids en situaziuns extraordinarias.  Art.  16 2. chantun 1 En  situaziuns  extraordinarias  ha  il  chantun  ultra  da  las  incumbensas  e  da  las  cumpetenzas en situaziuns spezialas las suandantas incumbensas e cumpetenzas: a) garantir las colliaziuns da communicaziun cun auters chantuns e cun ils posts    federals cumpetents; b) organisar il provediment dals secturs ch'èn impurtants per la populaziun sco   l'alimentaziun  da  basa,  l'aua,  l'energia,  ils  daners,  il  traffic  public  e  la  telematica;   7     630.000    c) decider davart  l'attribuziun da resursas stgarsas  e da rauba stgarsa  tenor la  litera b;  d) obligar ils ospitals da metter en funcziun lur ospitals protegids; e) relaschar dretg d'urgenza per in temp limità, sche grevs disturbis da l'urden   public u da la segirezza interna smanatschan directamain u èn capitads. 2 La regenza è cumpetenta da designar ina situaziun sco extraordinaria e da declerar  la situaziun extraordinaria sco terminada.  Art.  17 3. polizia 1 La polizia chantunala  prenda u promova  mesiras  da protecziun e da salvament   immediatas e dirigia il stab directiv chantunal.  Art.  18 4. ospitals, clinicas e professiuns da sanadad 1 Ils ospitals e las clinicas èn obligads da recepir, da tractar e da tgirar las pazientas  ed ils pazients che als vegnan attribuids dal chantun en il rom da las capacitads ch'èn  avant maun. 2 Il  chantun po obligar  persunas cun professiuns  da sanadad da far  servetsch  en  ospitals  u tar  il  servetsch da salvament  ubain da far  auters  servetschs da tgira  e  d'assistenza. 3 Las  persunas  cun  professiuns  dal  servetsch  veterinar  pon  vegnir  obligadas  dal   chantun da s'engaschar  per cumbatter  cunter epidemias d'animals  u da far  auters  servetschs veterinars.  Art.  19 5. manaschis tecnics 1 La regenza po obligar ils gestiunaris d'implants per il provediment cun energia e   cun aua, da sereneras e da stabiliments per la dismessa da ruments sco er d'indrizs   dal traffic e d'implants da telematica d'ademplir las prestaziuns che figureschan en  l'artitgel 14 alineas 1  fin  4.  Las  premissas  per  l'obligaziun  sa  drizzan  tenor  l'artitgel 14 alinea 5.  Art.  20 6. spezialistas e spezialists 1 Persunas che pon gidar cun lur abilitads spezialisadas a dumagnar  ina situaziun  extraordinaria,  pon  vegnir  obligadas  dal  chantun  da  s'engaschar  en  la  situaziun  extraordinaria. 2 En situaziuns extraordinarias pon interpresas ed organisaziuns vegnir obligadas da  metter  a  disposiziun  al  chantun  collavuraturas  e  collavuraturs  cun  enconuschientschas tenor l'alinea 1.  8       630.000   Art.  21 Requisiziun 1 Sch'ils  meds  materials  publics  na  bastan  betg  pli  e  sch'i  na  pon  betg  vegnir   acquistads meds materials privats en enclegientscha e per cundiziuns acceptablas,   pon las vischnancas ed il chantun acquistar tras requisiziun tar persunas natiralas e   giuridicas dal dretg privat sco er tar corporaziuns ed instituts da dretg public tut ils  meds materials ch'èn necessaris per dumagnar la situaziun extraordinaria.  Art.  22 Persunas en tschertga da refugi 1 Persunas  en  tschertga  da  refugi  ston  vegnir  collocadas  ed  assistidas  da  la  vischnanca, nua ch'ellas sa trategnan. 2 Sche  las  plazzas  d'ina  vischnanca  na  bastan  betg,  attribuescha  il  chantun  las  persunas  en  tschertga  da  refugi  ad  autras  vischnancas  per  la  collocaziun  e  per  l'assistenza, resguardond las pussaivladads geograficas.  Art.  23 Obligaziun da prestar agid 1 En situaziuns extraordinarias po il chantun obligar la populaziun da prestar agid a  favur da las autoritads e da las persunas privatas pertutgadas, nun che l'obligaziun da   far servetsch militar u servetsch da protecziun civila ubain auters servetschs a favur   da la generalitad impedeschia quai. 2 Il  chantun  fa  subsidiarmain  in'assicuranza  da  responsabladad  ed  in'assicuranza  cunter accidents per persunas che vegnan obligadas da prestar agid.  6. Finanziaziun  Art.  24 Custs dal maun public 1. vischnancas  1 Las vischnancas surpiglian ils custs: a) che resultan per ellas en connex cun la prevenziun ed il dumogn da situaziuns   spezialas u extraordinarias, sche quests custs na pon betg vegnir adossads a las  chaschunadras ed als chaschunaders;  b) per il funcziunament ed il mantegniment dals apparats che vegnan duvrads per  communitgar cun il chantun e cun ils auters partenaris da la protecziun da la  populaziun;  c) da l'agid  ch'ellas  han dumandà da vischnancas vischinas,  dal chantun u da  terzas persunas;  d) che resultan per ellas sin fundament d'ordinaziuns da la confederaziun.  Art.  25 2. chantun 1 Il chantun surpiglia ils custs: a) che resultan per el, ademplind sias incumbensas en connex cun la prevenziun   ed il dumogn da situaziuns spezialas u extraordinarias;   9     630.000    b) per construir, per manar e per mantegnair ils indrizs per ils organs directivs  chantunals;  c) per  ordinaziuns  u  incaricas  ch'el  dat  a  terzas  persunas  en  il  rom  da  la  prevenziun e dal dumogn da situaziuns spezialas u extraordinarias;  d) da  scolaziuns  ch'el  porscha  per  commembras  e  commembers  dals  stabs  directivs communals e chantunals;  e) per assicurar subsidiarmain forzas auxiliaras cunter consequenzas finanzialas   d'accidents  en  connex  cun  prestar  agid  en  situaziuns  spezialas  ed  extraordinarias tenor l'artitgel 12 alinea 2 respectivamain l'artitgel 16 alinea 2;  f) che  resultan  tras  sias  ordinaziuns  per  la  prevenziun  e  per  il  dumogn  da  situaziuns  spezialas  ed extraordinarias  en  ils  ospitals,  en  las  clinicas  u  tar  persunas che lavuran en il sectur da sanadad;  g) che resultan per el sin fundament d'ordinaziuns da la confederaziun. 2 El po adossar ils custs da las ordinaziuns e da las incaricas dadas tenor l'alinea 1   literas c ed f a las vischnancas confurm al niz che resulta per ellas.  Art.  26 3. requisiziun 1 Sche las vischnancas ed il chantun han fatg diever da prestaziuns, da proprietad u  d'auters dretgs da persunas natiralas e giuridicas dal dretg privat per dumagnar ina   situaziun  speziala  u  extraordinaria,  paja  l'instanza,  che  ha  fatg  diever  dal  dretg,  enavos ils custs ch'èn resultads. 2 Las proprietarias ed ils proprietaris ston vegnir indemnisads per il diever, per la  reducziun da la valur u per la perdita da meds requirids.  7. Giurisdicziun  Art.  27 Disposiziuns penalas 1 Cun ina multa da fin a 50 000 francs vegnan chastiads: a) ils partenaris da la protecziun da la populaziun che n'adempleschan betg las   incumbensas ch'els han survegnì dal chantun sin basa dals artitgels 9, 10, 14,  18 e 19;  b) las persunas che na suondan betg la clamada dal chantun per sustegnair las  autoritads e las persunas privatas pertutgadas tenor l'artitgel 23 alinea 1;  c) las persunas che na mettan betg a disposiziun lur abilitads spezialisadas per  dumagnar  situaziuns extraordinarias  malgrà  l'ordinaziun  correspundenta  dal  post cumpetent tenor l'artitgel 20 alinea 1;  d) ils manaschis e las organisaziuns che na mettan betg a disposiziun persunas   emploiadas  cun  lur  abilitads  spezialisadas  per  dumagnar  situaziuns  extraordinarias malgrà l'ordinaziun correspundenta dal post cumpetent tenor  l'artitgel 20 alinea 2;  10       630.000   e) persunas natiralas e giuridicas che refusan la requisiziun da lur meds materials  per dumagnar  situaziuns extraordinarias  malgrà  l'ordinaziun  correspundenta  dal post cumpetent tenor l'artitgel 21;  f) ils partenaris da la protecziun da la populaziun sco er persunas natiralas e   giuridicas che cuntrafan a las ordinaziuns ed als relaschs dal chantun tenor  l'artitgel 16 literas d fin g.  2 Tgi che commetta il malfatg per negligientscha, vegn chastià cun ina multa fin a  20 000 francs. 3 En cas levs poi vegnir pronunzià in avertiment.  Art.  28 Ordinaziuns, executabilitad ed effect suspensiv 1 Las ordinaziuns da las autoritads chantunalas e communalas ch'èn cumpetentas en  situaziuns spezialas ed extraordinarias pon vegnir exequidas immediatamain. 2 Ils  recurs cunter ordinaziuns da las autoritads chantunalas ch'èn cumpetentas en  situaziuns spezialas ed extraordinarias n'han nagin effect suspensiv. Quel na po er  betg vegnir concedì.   11     630.000    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-06-2015 01-01-2016 relasch emprima versiun 2015-036  12       630.000   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-06-2015 01-01-2016 emprima versiun 2015-036   13    	1. En general 	Art. 1 Intent da la protecziun da la populaziun 	Art. 2 Object da la lescha 	Art. 3 Partenaris da la protecziun da la populaziun 	Art. 4 Noziuns  	2. Stabs directivs 	Art. 5 Stab directiv communal 	Art. 6 Stab directiv chantunal  	3. Prevenziun per situaziuns spezialas ed extraordinarias 	Art. 7 Vischnancas 	Art. 8 Chantun 	Art. 9 Partenaris da la protecziun da la populaziun 1. en general 	Art. 10 2. ospitals, clinicas e professiuns da sanadad  	4. Dar dumogn a situaziuns spezialas 	Art. 11 Incumbensas e cumpetenzas 1. vischnancas 	Art. 12 2. chantun 	Art. 13 3. polizia 	Art. 14 4. manaschis tecnics  	5. Dar dumogn a situaziuns extraordinarias 	Art. 15 Incumbensas e cumpetenzas 1. vischnancas 	Art. 16 2. chantun 	Art. 17 3. polizia 	Art. 18 4. ospitals, clinicas e professiuns da sanadad 	Art. 19 5. manaschis tecnics 	Art. 20 6. spezialistas e spezialists 	Art. 21 Requisiziun 	Art. 22 Persunas en tschertga da refugi 	Art. 23 Obligaziun da prestar agid  	6. Finanziaziun 	Art. 24 Custs dal maun public 1. vischnancas 	Art. 25 2. chantun 	Art. 26 3. requisiziun  	7. Giurisdicziun 	Art. 27 Disposiziuns penalas 	Art. 28 Ordinaziuns, executabilitad ed effect suspensiv   		2018-06-06T11:45:54+0200 	"7001 Chur" 	"Gesetzessammlung Kanton Graubünden"